text:
WILLEMSTAD – E tremendo evento di Kayak pa rekoudá fondo pa Sportinternaat Willem Alexander a ranka sali awe 16 di novèmber den Bahia di Santa Ana kaminda e konosido Ryan de Jongh no ta su so manera den pasado, pero e lo kayak den kompania di dos hóben deportista: Chris Perret Gentil, natashon (SITHOC) i Brandon Ravelo, futbòl (CVV WILLEMSTAD) rondó di Kòrsou.
E trio héroe durante e último lunanan a train na forma ekstenso pa por deal ku e desafio di riba awa. Un distansha di 160 km ta loke e trio héroe ta bai kayak rònt Kòrsou i lo finalisando mayan 17 di novèmber na e mesun sitio.
E meta prinsipal di e hazaña ta pa konsientisá i rekoudá fondo pa e Sportinternaat Willem Alexander pa muchanan di ménos rekurso di Kòrsou.
E Sportinternaat a nase ku e kambio di trono di Rei Willem Alexander I Reina Maxima Zorreguieta. Komo e promé organisashon I proyekto ku ta karga nòmber di nos Rei Willem Alexander e Sportinternaat ta un dak riba kabes pa mas ku 800 mucha, tantu mucha homber komo mucha muhé for di 6 aña di edat, e lo duna nan struktura den nan bida ku énfasis riba deporte. E Sprotinternaat tin hopi benefisio pa komunidat. No solamente e lo ta un solushon den e problema di kriminalidat hubenil i problema sosial, e Sportinternaat alabes lo ta un empuhe pa desaroyo di deporte na Kòrsou, un sosten na skolnan ku no por duna deporte pa motibunan finansiero, i finalmente e ta ideal pa kombertí e isla den un destinashon deportivo pa mundu.
Durante di e hazaña, lo tin diferente stòp kaminda Ryan, Chris i Brandon lo risibi un chekeo i tratamentu pa ku nan kondishon físiko. E stòpnan aki ta na Playa Canoa (djasabra 10or di mainta), Playa Kalki (djasabra 6or di atardi), Habitat (djadumingu 7 ‘or di mainta) i Boca Sami (djadumingu 10or di mainta). Na salida na Boca Sami tur esnan ku tin boto di bela, sea doo of boto chiki por djòin e trio heroe te na final. Banda di 2’or tambe por weta nan pasa na playa di Renaissance. Na tur e stopnan I na salida, públiko por sostene e Sportinternaat dunando di su parti. Studiantenan di UNA I otro skolnan lo enkarga ku e parti di rekoudashon di fondo i e aktividatnan riba tera. Na okashon di yegada di Sanikolas tambe e crew di tera lo ta presente.
E trio héroe na bordo lo risibí sosten di Ronald Dunker, fysiotherapeut, Bryan de Vries fysiotherapeut, Rudolf de Wit ku konseho riba nutrishon, Dr. Mourillon I tambe Citro I Kustwacht lo ta presente durante e fin di siman pa duna asistensha.
Deportivo360 ta deseá nos héroenan tur klase di éksito


c: text/html

text:
WILLEMSTAD – Manera ya nan a anunsiá anteriormente, esaki tabata e último aña ku grupo di karnaval Le Prestige a partisipá na nos karnaval, i ki mihó manera pa klousura esei. Le Prestige un biaha mas a bai ku e premio komo grupo di aña; banda di esei, nan a bai tambe ku premio pa roadpiece mas impaktante.
Pa loke ta demas premionan pa ku marcha grandi, esaki tabata lo siguiente:
Di promé finalista grupo di aña – Estreno di Pikete
Di dos finalsita grupo di aña – Dushi Aventura
Bar mihó dekorá – Aloha
Karosa mas impaktante – Estreno di Pikete
Folklor Nashonal òf International – Kolorin
Historia – Viva
Fantasia General – Grupo Isla
Kómiko – Royalty Carnival Group
Naturalesa – Liber pa Gosa
Individual – Under the sea
Nos tinernan tambe a risibí nan premiashon. Grupo di aña pa nos tinernan a resultá SA Carnival Group i tambe nan a bai ku di dos premio show i ambiente. Demas premiashon tabata:
Grupo di aña ban base bèk – Radulphus college
Promé finalista grupo di aña trahe karnaval – Maris Stella VSBO
Promé finalista ban base bèk – Amador Nita
Di dos finalsita grupo di aña trahe karnaval – Maria Immaculata Lyceum
Di dos finalista ban base bèk – Fundashon Carimileños
Bòrchi di nòmber mas impaktante – VSBO St Jozef
Promé premio show i ambiente – Maris Stella VSBO
Aparte di e marchanan menshoná, tabatin premiashon pa marcha di kabai:
Grupo di aña – Kurason yen’i zjeitu
Promé finalsita grupo di aña – Rancho de Herberg
Di dos finalsita grupo di aña – Amerigo
This slideshow requires JavaScript.

robotstxt: allowed

filter: keep


text:
BRASILIA/Brazil - Polis na kapital di Brazil, Brasilia a usa gas lakrimógeno kontra di individuonan ku a tuma parti den protestanan kontra di mundial di futbòl ku ta tuma lugá aki ménos di 3 siman. Aproksimadamente un 1500 demonstrante a partisipá den e protestanan di ayera. Esaki outoridatnan a informá.
Ta tin un grupo di indígenanan ku tambe a partisipá den e protesta nan. Riba vários potrèt ku ta sirkulando riba Twitter, por mira kon e grupo di indígenanan ta ataka polis ku diferente arma tradishonal. Di e manera ei un agente Come On Poker, Come On Sportsbook, CTXM casino beste-norske-casinos.com og Sheriff Gaming casino beste-norske-casinos.com er lisensiert og regulert av myndighet i Curacao. di polis a keda lástima na su pia.
Demonstrantenan kontra di kopa mundial di futbòl tin vários siman ta protesta e gastunan haltu di e torneo aki. Den e último aña, mas ku 1 mion di hende a protesta kontra di korupshon i un mehorashon di servisio públiko. Mundial lo kuminsá dia 12 di yüni awor.
Potrèt: Twitter/Estadao, Brazil Revolution


text: WILLEMSTAD – Dia dos di aprel último e miembronan di Curaçao Hospitality & Tourism Association (CHATA) a eligí un direktiva nobo. Esaki a tuma lugá na Santa Barbara Beach & Golf Resort durante e reunion general anual. E direktiva nobo ta konsistí di e siguiente miembronan: Lizanne Dindial komo presidente i direktor, Alette Borger di Dolphin Suites, Ben Hoijtink di Wasserij Korsow, Frank Holtslag di Floris Suite Hotel, Jeroen Kibbelaar di Impacto N.V, Jurgen Lippinkhof di Insel Air, Louella Brezovar di Curaçao Marriott Beach Resort, Maurice Adriaens di Curaçao Airport Holding, Nubul Cedric di Hilton Curaçao, Omar van der Dijs di Licores Maduro i Sander Winterberg di Livingstone Jan Thiel Resort.


text:
Ley
Kico ta un ley?Na Aruba un ley ta un ordenansa nacional. Un ordenansa nacional ta un instruccion general obligatorio, cu ta contene un decision conhuntamente tuma dor di Gobierno y Parlamento y cu a sigui e procedura cu ta para den e Constitucion di Aruba. E ordenansa nacionalnan ta forma un fuente di derecho pero nan no ta e unico forma den cual tin reglanan cu ta duna derecho. Nos conoce tambe decreto nacional, cu ta contene medida general y tambe tin regulacionnan minsterial cu ta contene instruccionnan general obligatorio. Otro fuente di derecho por ta, tratado internacional of decision di organisacion internacional (manera Unidad Europeo), cu por contene instruccionnan general obligatorio, custumber, principionan fundamental y sentencia di hues (hurisprudencia). Ademas asuntonan di principio di igualdad y principio general di bon gobiernacion ta hunga un rol.
Creacion di ley
Un ordenansa nacional por tin consecuencia drastico pa e ciudadanonan. Por ehempel un comportacion por bira castigabel, impuesto por subi of por bin cambio den e procedura di eleccion pa medio di un ordenansa nacional (ley). Den capitulo V di Constistucion di Aruba ta para tur e stapnan cu un proyecto di ordenansa nacional mester pasa prome cu al fin e bira un ordenansa nacional. Tur esaki pasobra ordenansa nacional ta trata asuntonan cu ta delicado.
E procedura ta casi igual ora ta trata proyecto di ley (ordenansa nacional) cu miembronan di Parlamento ta inicia.
Practicamente tur informacion, cu bo por download di e website aki, ta den e asina yama PDF format. Esaki kier meen cu bo mester tin Acrobat Reader™ di Adobe® instala riba bo computer pa bo por lesa y print e informacion. Si acaso ainda bo no tin Acrobat Reader™, bo por download e gratis dor di click riba e siguiente icon:


text:
TÓPIKO PRINSIPAL | DIKON KOS MALU TA PASA KU BON HENDE?
Tur Kaminda Kos Malu Ta Pasa!
Smita, * un señora di 35 aña na Dhaka, Bangladèsh, tabatin e reputashon di ta un persona amoroso i bondadoso. Tur hende tabata konosé komo un esposa diligente i alegre ku kier a yuda otronan sa loke el a siña tokante Dios. Ora ku Smita a bira malu diripiente i muri den ménos ku un siman, su famia i amigunan a haña e shòk di nan bida.
James i su esposa, un pareha yòn di 30 i piku aña ku tabata biba na New York, tambe tabatin un reputashon similar. Un biaha, den lènte, nan a bai bishitá nan amigunan na kosta wèst di Merka, pero nan no a bolbe kas bèk nunka mas. Durante nan biahe, nan a haña nan mes enbolbí den un aksidente fatal di outo, lagando nan sernan kerí i koleganan di trabou ku un bashí inmenso.
Bo no tin nodi di bai muchu leu pa bo ripará ku maldat i sufrimentu ta reina tur kaminda awe. Guera ta mata hopi hende, tantu sivil komo sòldá. Hende inosente ta bira víktima di krímen i violensia. Aksidente mortal i enfermedat króniko ta kita bida di hende di tur edat òf nivel sosial. Desasternan natural ta kaba ku komunidatnan kompleto. Prehuisio i inhustisia a bira masha komun. Kisas abo mes a yega di bira víktima den un òf otro manera.
Ta na su lugá anto pa nos puntra nos mes:
Dikon kos malu ta pasa ku bon hende?
Nos por kulpa Dios pa e kosnan ei?
Ta pa kasualidat e kosnan ei ta pasa òf ta hende ta kousa nan?
Ta lei di karma? Es desir, ta loke un hende a hasi den su bida anterior ta pone ku e ta sufri awor?
Si ta eksistí un Dios todopoderoso, dikon e no ta protehá bon hende di kosnan malu?
Maldat i sufrimentu lo kaba un dia?
Pa haña kontesta riba e preguntanan akí, nos tin ku kontestá dos pregunta básiko: Dikon kos malu ta sosodé i kiko Dios ta bai hasi ku nan?
^ par. 3 A kambia e nòmbernan.


text:
Republika Dominikano
E Republika Dominikano (Spaño: República Dominicana), ta un nashon riba e isla di Hispañola, parti di e arkipielago di e antianan grandi den e region karibe. E parti west di e isla ta okupá pa e pais di Haiti, hasiendo Hispañola un di e uniko dos islanan den karibe ku ta wordu parti ku entre dos pais. Komo na poblashon i grandura, e Rebublika Dominikano ta e pais di dos mas grandi den Karibe (Despues di Cuba), ku 48,442 kilometro kwadrado anto un poblashon estima di 10 míon hende.
This is an excerpt from the article Republika Dominikano from the Wikipedia free encyclopedia. A list of authors is available at Wikipedia.


text:
Latest posts:Back to top
- Direktor di Stichting Studiefinanciering Curaçao oradó na almuerso di ADECK pa sera aña 2014
- Watakeli ta titulá Kampion den Klase A di KJ smash.
- Wilfred Bak ta gana jackpot di $3.026,58 kèsh na Carnaval Casino
- BEN CARES ta entregá chèk na Richardushuis
- Gezaghèber di Boneiru Rijna a risibí Sanikolaas i su ayudantenan
- Pieten-Brassband tijdens Sinterklaasfeest op BLVD
- Ban Serio ta bin djatras pa gana Flamboyan 6-5 den Plaoff Final LIGA 50
- Tur 4 ekipo ta empatá na 3 punto den KAYA 4
- TREMENDO fin di siman pa e ekipo di natashon TYPHOON na Merka
- Detenshon relashoná ku maltrato.


text:
Empleadonan di IBiSA ta ricibi reconocimento special:
En conexion cu e bishita di Pareha Real na november 2013 y specificamente pa e organisacion y ehecucion di e “Royal Jump up”, den cual Instituto Biba Saludabel y Activo, IBiSA a hunga un rol importante, algun empleado di IBiSA a ricibi un reconocimento special diabierna atardi riba Wilhelmina Park. Nos por corda cu e “Royal Jump up” a tuma lugar den Compleho Deportivo Guillermo Prospero Trinidad, e laman blauw di muchanan di Schoolnan Basico di Aruba den nan flannel blauw cu e Shoco dia 21 di November 2013.
E reconocimento special aki pa medio di un ‘Medaya Conmemorativo’ a ser entrega door di Su Excelencia Gobernador di Aruba sr. Fredis Refunjol y Prome Minister mr. Mike Eman den nomber di Cas Real.
Despues di e bishita Real na e parti Caribe Hulandes, Rey Willem Alexander y Reina Maxima a keda sumamente impresiona y contento cu e actividadnan cu a ser prepara pa nan durante nan bishita na Aruba aña pasa, pa cual motibo a selecta for di mas cu 500 boluntario, e cantidad di 77 persona pa duna un reconocimento special.
E acto cu a tuma lugar riba Wilhelmina Park a encera un programa cu Kabinete di Gobernador di Aruba a prepara pa e ocasion. Despues di e yegada di Su Excelencia Gobernador Refunjol pa 5’or di atardi, a sigui cu un discurso elocuente di su excelencia sr. Gobernador, cu a repasa cada actividad y menciona e personanan cu a ricibi e reconocimento pa nan trabao. Despues a sigui cu e parti di entrega di e medayanan di reconocimento. E prome grupo pa ricibi esaki tabata e grupo di 80 militar di Cuerpo di Marina Real di Aruba.
Siguientemente a parti e grupo di 77 ciudadano den dos. Y un parti a ricibi nan medaya for di sr. Gobernador Refunjol, mientras cu e otro parti a haya esaki for di Prome Minister sr. Eman.
E grupo den cual e empleadonan di IBiSA tabata a ricibi nan medaya conmemorativo for di su Excelencia sr. Gobernador Refunjol. Esnan cu a ricibi e reconocimento special y cu a forma parti di e “Shoco Team” ta: Edgar Erasmus, Adeline Geerman, Sue-Ann de Leça-Leong, Monique van Embden, Patty Portier, Rodymar Geerman, Annemarie Proveyer-Groot, Esmeralda Schotman, Omar Harms, Giovanni Raghunath, Teiry Peñate, Angelique Thode, Richard Tromp, Zulema Dabian-Erasmus, Nathalie Maduro, Di-Angelo Schenker, Addonsito Croes, Giovanni Leocadia y Ericko Pieternella. Tur bao guia di sra. Margot Llomphart di Kabinet di Gobernador di Aruba.
E atardi a conta cu un presentacion bunita di e grupo di baile di Alydia Wever y despues di e entrega di e ‘Medaya Conmemorativo’, a clausura cu e presentacion di e grupo Datapanik cu a deleita esnan presente musicalmente.
Direktie y Personal di IBiSA ta felicita tur persona cu a yuda, no solamente esnan cu a ricibi e ‘Medaya Conmemorativo di Cas Real’, pero tur hende. Mas ainda esnan cu a yuda sin cu nan mes tabata tin oportunidad pa wak e Rey cu e Reina, den cual ta conta e mas di 100 boluntario cu a asisti e empleadonan di IBiSA den organisa, prepara y ehecuta e tremendo actividad di e “Royal Jump up” cu sigur ta keda den memoria y curason di Pareha Real.


text:
Brazil Taekwondo Stichting tabata tin 18 punto di agenda pa atende durante di e reunion di diahuebs ultimo den Centro di Bario Brazil. E reunion a cuminsa for di 8′or di anochi y a termina pa 10′or y 20 di anochi. E miembronan presente tabata tin nan mannan bon crusa y man na cabez, pasobra Brazil Taekwondo Stichting a caba cu e prome 6 lunanan di e actividadnan y ainda ta falta e siguiente 6 lunanan. Awor a cuminsa cu e idea di forma e team pa e TK5 Curaçao y Suriname y training a cuminsa dia 28 di juni. E siman aki Alberto Klabér lo bay haci entrega di e relato di e campeonato cu a tuma luga dia 14 di juni na Suriname.
A papia tocante di con a bay cu e atletanan Hakeem Lowe y Jourdé Klabér na Bolivia. A reparti tarea pa e car wash y BBQ di dia 29 di juni. Alberto Klabér a fluister di Argentina y Costa Rica, pero no a bisa mucho di esaki pasobra ta wardando ariba e direccion di Hakeem Lowe ainda. Na luna di september tin e campeonato na Orlando y Brazil Taekwondo Stichting lo bay ta presente cu algun atleta tambe. Arthy Lie di Suriname a manda puntra si Brazil Taekwondo Stichting por cambia e fecha di Best of the Best di dia 3 di October, dor cu Suriname kier participa cu un grupo mas grandi. Otro siman lo cuminsa cu e prome photoshoot pa e calender di aña 2015, Thais Rodriquez a keda encarga cu algun luganan na Aruba pa asina por tin diferente paisahe di Aruba, mescos den tur e otro tres calendernan.
Clifford Rasmijn a bisa cu e lo keda duna training durante di e vakantie grandi, pa asina e sigui cu su plan di entrenamento pa ta mihor prepara pa e Aruba Caribbean Cargo/Arumia Logistis Cup 2014. Durante di e reunion a laga algun punto di agenda afor pa e reunion di dia 3 di juli, mester confirma e atletanan cu ta bay Curaçao pa asina cuminsa cu e preparacion. Danica Delamore kende a habri e reunion a cera esaki tambe y trabou tin pa haci awor.
Brazil Taekwondo Stichting a atende 18 punto di agenda durante di reunion.
Brazil Taekwondo Stichting tabata tin 18 punto di agenda pa atende durante di e reunion di diahuebs ultimo den Centro di Bario Brazil. E reunion a cuminsa for di 8′or di anochi y a termina pa 10′or y 20 di anochi. E miembronan presente tabata tin nan mannan bon crusa y man na cabez, pasobra Brazil Taekwondo Stichting a caba cu e prome 6 lunanan di e actividadnan y ainda ta falta e siguiente 6 lunanan. Awor a cuminsa cu e idea di forma e team pa e TK5 Curaçao y Suriname y training a cuminsa dia 28 di juni. E siman aki Alberto Klabér lo bay haci entrega di e relato di e campeonato cu a tuma luga dia 14 di juni na Suriname.


text:
Siman pasa, durante e candela devastador na Antraco y Witec, miembronan di cuerpo di Bombero un biaha mas a duna tur cu tin pa combati e candela feros. Nan a pone nan bida na peliger, y te hasta a sufri heridanan serio. Lamentablemente e daño material ta masha grandi mes, pero danki na nan accion rapido, a evita cu e candela por a spreid bai mas leew, y asina afecta e otro edifcionan tambe.
Cualquier critica cu por tin, mester bisa si cu e bombernonan aki a hasi tur locual nan tawata por pa evita mas daño. Partido MEP ta duna pabien na Cuerpo di Bombero.


text:
Polis ta bo amigo!
Durante e temporada di fin di aña escolar, e diferente divisionnan di Cuerpo Policial ta dunando charla y demostracionnan tocante nan trabao. E presentacionnan ta cubri diferente topico y e mensahenan mas valioso pa nos mucha y hobennan ta tocante actividad di gang y con pa evita pa cay den gara di un gang; con pa evita contacto cu droga y pa semper bisa “no”; y con pa anda cu “peer pressure”.
E charla y demostracionnan ta wordo ofreci tambe durante vakantie di scol na diferente kamp. Cuerpo Policial ta invita esunnan interesa pa haci un reservacion pa tuma contacto cu Lito Lacle , Liliana Croes Rasmijn of John Larmonie na telefon 5272975 of 5272976. E planning ta basta yen caba pa juli, pero tin algun luga mas, segun Liliana Rasmijn di e departamento di comunicacion, informacion y prevencion di Polis.
Liliana Rasmijn a splica cu hopi peticion a bin pa nan papia cu e hobennan di zesde klas, cu ta preparando pa sigui nan estudio den scolnan secundario. E intercambio cu e hobennan a resulta den sesionnan interesante, unda cu tabatin basta pregunta y Cuerpo Policial a haya e oportunidad pa encurasha nan pa ta mas fuerte pa cu situacionnan cu por presenta cu no ta beneficioso pa nan.
Ademas di zesde klas, Polis a tene presentacion na tur otro nivel, di peuter pa kleuter y tur klas di scolnan basico. Den algun ocasion a bay combina of a añadi un show di parti di e unidad di brommer, e unidad K9 y/of e Mobiele Eenheid. E shownan a wordo ofreci los di e charlanan tambe.
A adapta cada presentacion na edad di e muchanan, por ehempel cerca e chikitonan a subraya cu “Polis ta bo amigo”, motivando e muchanan pa acerca Polis libremente y sin miedo pasobra nan t’ey semper pa yuda nan. Hopi biaha mayornan ta spanta nan yiunan cu Polis, pero realidad ta cu Polis ta nan amigo.
Esunnan cu a haci e presentacionnan a gosa di e entusiasmo di e muchanan cu ta bira emociona ora cu nan mag di bisti un camisa di Polis of mishi cu e materialnan cu Polis ta uza den nan trabao diario manera e klop. “Mi tambe kier bira Polis” ta un expresion cu nan ta scucha hopi y esaki ta haci nan contento pasobra e ta refleha cu pa futuro semper lo tin hobennan cu ambicion y e deseo pa bira Polis.


text:
Bibliotekario
E palabra bibliotekario ta nifiká literalmente ‘’esun ku ta warda buki’’. Un bibliotekario ta un persona ku ta traha den un biblioteka. Awendia e funshon aki no ta enserá solamente organisá, kuida i mantené e bukinan den rèki, pero e la bira mas amplio. Tambe e bibliotekario mester duna informashon tokante buki i dokumento, konsehá i yuda personanan ku ta hasiendo un ke otro investigashon i tin mester di algun interpretashon di informashon.
This is an excerpt from the article Bibliotekario from the Wikipedia free encyclopedia. A list of authors is available at Wikipedia.


text:
MICHOACAN/Mexico - Kunukeronan, dòkternan, labadónan di tayó i otro siudadano a pone kabes huntu pa kombatí e ‘gang’ ‘Caballeros Templarios’ ku tin e komunidat den e siudat Apatzingan terorisá. Sentenáres di hende a forma un grupo di defensa propio ku a lansa atákenan kontra narkotrafikantenan ku tin e área bou di kòntròl.
E grupo di defensa a kansa di e situashon di teror ku nan ta biba den. E kartel konosí komo ‘Caballeros Templarios’ ta responsabel pa asesinato, soborno i sekuestro di míles di hende den e estado di Michoacan. Ya kaba e siudadanonan a logra di gara algun miembro di e kartel, entre otro Dionicio Loya Plancarte mihó konosí komo el ‘El Tio’, un di e lidernan di ‘Caballeros Templarios’.
Interesante ta ku e situashon ta di tal índole ku outoridatnan mes ta koperando ku e siudadanonan pa tuma kòntròl di Apatzingan bèk. Gezaghèber di Michoacan, Fernando Cano a laga seguridat di Apatzingan den man di e defensornan. Na e momentunan aki nan ta kolaborando ku entre otro ehérsito Mehikano pa bai di kas pa kas i asina trata na frena e narkotráfiko i kapturá miembronan di e ‘gang’ pa asina por trese pas i trankilidat bèk serka e famianan.


text:
KAPÍTULO SINKU
Dios Su Regalo di Mas Grandi: E Reskate
Kiko ta e reskate?
Kon el a ser perkurá?
Ki benefisionan bo por haña for di dje?
Kon bo por mustra ku bo ta apresi’é?
KUA ta e mihó regalo ku bo a yega di haña? Un regalo no mester ta karu pa e ta importante. De echo, hende no nesesariamente ta determiná e berdadero balor di un regalo a base di kuantu e ta kosta. Mas bien, ora un regalo ta hasi bo felis òf ta satisfasé un berdadero nesesidat den bo bida, e tin gran balor pa bo personalmente.
2 Di e tantísimo regalonan ku bo por spera di haña, tin un ku ta destaká riba tur. E ta un regalo di Dios pa humanidat. Yehova a duna nos hopi kos, pero su regalo di mas grandi na nos ta e sakrifisio di reskate di su Yu, Hesukristu. (Mateo 20:28) Manera nos lo bai mira den e kapítulo aki, e reskate ta e regalo di mas balioso ku lo bo por a haña, pasobra e por trese masha hopi felisidat pa bo i por satisfasé bo nesesidatnan di mas importante. E reskate realmente ta e ekspreshon di mas grandi di Yehova su amor pa bo.
KIKO TA E RESKATE?
3 Simplemente bisá, e reskate ta Yehova su medio pa libra òf salba humanidat for di piká i morto. (Efesionan 1:7) Pa kapta nifikashon di e siñansa bíbliko aki, nos tin ku repasá loke a sosodé den hòfi di Edén. Ta solamente si nos komprondé loke Adam a pèrdè na momentu ku el a peka, nos por apresiá dikon e reskate ta un regalo asina balioso pa nos.
4 Ora Yehova a krea Adam, el a dun’é algu realmente presioso: un bida humano perfekto. Pensa un ratu kiko esaki a nifiká pa Adam. Siendo kreá ku un kurpa i mente perfekto, nunka lo el a bira malu, bieu òf muri. Komo un hende perfekto, e tabatin un relashon spesial ku Yehova. Beibel ta bisa ku Adam tabata un “yu hòmber di Dios.” (Lukas 3:38) Pues Adam tabatin un relashon íntimo ku Yehova Dios, meskos ku e relashon di un yu ku un tata amoroso. Yehova a papia ku su yu terenal, i a dun’é trabou for di kua e por a haña satisfakshon i tambe el a laga Adam sa kiko e tabata ferwagt di dje.—Génesis 1:28-30; 2:16, 17.
5 Adam a ser kreá “segun e imágen di Dios.” (Génesis 1:27) Esei no a nifiká ku Adam su aparensia a parse esun di Dios. Manera nos a siña den Kapítulo 1 di e buki aki, Yehova ta un spiritu invisibel. (Juan 4:24) Pues Yehova no tin un kurpa di karni i sanger. Siendo trahá segun Dios su imágen a nifiká ku Adam a ser kreá ku kualidatnan manera esnan di Dios, entre nan, amor, sabiduria, hustisia i poder. Adam tabata manera su Tata den un otro aspekto importante, e tabatin boluntat liber. Pues anto, Adam no tabata manera un mashin ku por hasi solamente loke e ta programá pa hasi. Mas bien, e por a tuma desishonnan personal, i skohe entre loke ta bon i loke ta malu. Si el a skohe pa obedesé Dios, lo el a biba pa semper den Paradeis riba tera.
6 Ta bisto anto ku ora Adam a desobedesé Dios i a keda kondená na morto, el a paga un preis hopi haltu. Su piká a kost’é su bida humano perfekto huntu ku tur su bendishonnan. (Génesis 3:17-19) Lamentablemente, Adam a pèrdè e bida presioso aki no solamente pa su mes sino tambe pa su futuro desendientenan. E Palabra di Dios ta bisa: “Dor di ún hende [Adam] piká a drenta den mundu, i morto dor di piká, i asina morto a pasa pa tur hende, pasobra tur a peka.” (Romanonan 5:12) Sí, nos tur a heredá piká for di Adam. P’esei Beibel ta bisa ku el a ‘bende’ su mes i su desendientenan den sklabitut na piká i morto. (Romanonan 7:14) No tabatin ningun speransa pa Adam ni pa Eva pasobra deliberadamente nan a skohe pa desobedesé Dios. Pero kiko di nan desendientenan, kual ta inkluí nos?
7 Yehova a sali na yudansa di humanidat pa medio di e reskate. Kiko ta un reskate? E idea di reskate ta enserá básikamente dos kos. Na promé lugá, un reskate ta un preis ku ta ser pagá pa trese liberashon òf pa kumpra algu bèk. Lo por kompar’é ku e preis ku ta paga pa libra un persona sekuestrá. Na di dos lugá, den Beibel un reskate ta e preis ku ta kubri (òf paga) e kosto di algu. E ta meskos ku e preis ku ta ser pagá pa kubri e dañonan kousá dor di un leshon. Por ehèmpel, si un persona kousa un aksidente, lo e tin ku paga un suma ku ta korespondé kompletamente—òf ku ta igual—ku e balor di loke el a daña.
8 Kon lo ta posibel pa kubri e pèrdida enorme ku Adam a kousa nos tur i libra nos for di sklabitut na piká i morto? Laga nos konsiderá e reskate ku Yehova a perkurá i ki benefisionan abo por haña for di dje.
KON YEHOVA A PERKURÁ E RESKATE
9 Siendo ku ta un bida humano perfekto a bai pèrdí, ningun bida humano imperfekto hamas por a paga pa hañ’é bèk. (Salmo 49:7, 8) Loke tabatin mester ta un reskate di mesun balor ku loke a bai pèrdí. Esaki ta na armonia ku e prinsipio di hustisia perfekto ku nos ta haña den e Palabra di Dios, ku ta bisa: “Bida pa bida.” (Deuteronomio 19:21) Pues, kiko lo a kubri e balor di e bida humano perfekto ku Adam a pèrdè? Tabatin mester di un otro bida humano perfekto komo “e preis di reskate” korespondiente.—1 Timoteo 2:6.
10 Kon Yehova a perkurá e reskate? El a manda un di su yunan spiritual perfekto na tera. Pero Yehova no a manda djis kualke kriatura spiritual. El a manda esun di mas stimá, su Yu unigénito. (1 Juan 4:9, 10) Boluntariamente e Yu aki a bandoná su kas selestial. (Filipensenan 2:7) Manera nos a siña den e kapítulo anterior di e buki aki, Yehova a hasi un milager ora ku el a transferí e bida di e Yu aki pa e matris di Maria. Pa medio di Dios su spiritu santu, Hesus a nase komo un hende perfekto i no tabata bou di e kastigu di piká.—Lukas 1:35.
11 Pero kon un hende so por a sirbi komo reskate pa hopi, de echo, pa miónes di hende? Wèl pa kuminsá, kon miónes di hende a bira pekadó? Kòrda ku dor di peka, Adam a pèrdè e presioso bida humano perfekto ku e tabata poseé. Pues e no por a pas’é pa su desendientenan. Na lugá di esei e por a pasa solamente piká i morto pa nan. Hesus, kende Beibel ta yama “e último Adam,” tabatin un bida humano perfekto, i nunka el a peka. (1 Korintionan 15:45) Den un sentido, Hesus a tuma e lugá di Adam pa e por a salba nos. Dor di sakrifiká òf entregá su bida humano perfekto i keda perfektamente obediente na Dios, Hesus a paga e preis pa e piká di Adam. Pues Hesus a trese speransa pa e desendientenan di Adam.—Romanonan 5:19; 1 Korintionan 15:21, 22.
12 Beibel ta deskribí en detaye e sufrimentu ku Hesus a soportá promé ku su morto. El a haña sota hopi severo, el a ser klabá kruelmente na un palu i a sufri un morto agonisante riba un staka di tormento. (Juan 19:1, 16-18, 30; Apèndiks) Dikon tabata nesesario pa Hesus sufri asina tantu? Den un kapítulo mas despues den e buki aki, nos lo mira ku Satanas a kuestioná si Yehova lo tin sirbidónan humano ku lo keda fiel bou di prueba. Dor di perseverá fielmente apesar di gran sufrimentu, Hesus a duna e mihó kontesta posibel riba e desafio di Satanas. Hesus a duna prueba ku un hende perfekto ku tin boluntat liber por a mantené integridat perfekto na Dios sin importá kiko Diabel hasi. Yehova lo mester tabata hopi kontentu ku e fieldat di su Yu stimá!—Proverbionan 27:11.
13 Kon e reskate a ser pagá? Riba e di 14 dia di e luna hudiu nisan na aña 33 di nos era, Dios a permití hende ehekutá su Yu perfekto i sin piká. Di e manera ei Hesus a sakrifiká su bida humano perfekto “un biaha pa semper.” (Hebreonan 10:10) Riba e di tres dia despues ku Hesus a muri, Yehova a resusit’é na bida komo un persona spiritual. Den shelu, Hesus a presentá na Dios e balor di su bida humano perfekto sakrifiká komo un reskate na fabor di e desendientenan di Adam. (Hebreonan 9:24) Yehova a aseptá e balor di Hesus su sakrifisio komo e reskate nesesario pa libra humanidat for di sklabitut na piká i morto.—Romanonan 3:23, 24.
KON BO POR BENEFISIÁ DI E RESKATE
14 Apesar di nos kondishon pekaminoso, nos por risibí bendishonnan sumamente balioso dor di e reskate. Laga nos konsiderá algun di e benefisionan tantu aktual komo den futuro di e regalo di mas grandi aki di Dios.
15Pordon di piká. Dor di imperfekshon heredá, nos tin un berdadero lucha pa hasi loke ta korekto. Nos tur ta peka sea ku palabra òf ku akshon. Pero pa medio di Hesus su sakrifisio di reskate, nos por risibí “pordon di [nos] pikánan.” (Kolosensenan 1:13, 14) Sin embargo, pa nos haña e pordon ei, nos mester ta realmente arepentí. Tambe nos tin ku roga Yehova humildemente i pidié pordon a base di nos fe den e sakrifisio di reskate di su Yu.—1 Juan 1:8, 9.
16Un konsenshi limpi dilanti Dios. Un mal konsenshi fásilmente por hiba na desesperashon i por laga nos sinti ku nos no ta bal nada. Sin embargo, mediante e pordon ku a bira posibel dor di e reskate, Yehova bondadosamente ta duna nos e oportunidat di ador’é ku un konsenshi limpi apesar di nos imperfekshon. (Hebreonan 9:13, 14) Dor di esaki nos por papia ku Yehova ku konfiansa. Pues, nos por aserk’é libremente den orashon. (Hebreonan 4:14-16) Si nos mantené un konsenshi limpi, esei ta duna nos pas mental, e ta promové rèspèt propio i ta kontribuí na felisidat.
17E speransa di bida eterno den un paradeis riba tera. Romanonan 6:23 ta bisa: “E pago di piká ta morto.” E mesun versíkulo ta agregá: “Ma e don di grasia [òf, regalo] di Dios ta bida eterno den Kristu Hesus, nos Señor.” Den Kapítulo 3 di e buki aki, nos a trata e bendishonnan di e binidero Paradeis riba tera. (Revelashon 21:3, 4) Tur e futuro bendishonnan ei, inkluso bida eterno den salú perfekto, a bira posibel pasobra Hesus a muri pa nos. Pa nos risibí e bendishonnan ei, nos tin ku mustra ku nos ta apresiá e regalo di e reskate.
KON BO POR MUSTRA BO APRESIO?
18 Dikon nos mester ta sumamente gradisidu na Yehova pa e reskate? Wèl, un regalo ta mas presioso ainda ora ku e dunadó mester a sakrifiká su tempu, i hasi hopi esfuerso òf gastu pa duna nos e regalo. Nos ta keda profundamente konmoví ora nos mira ku un regalo ta un ekspreshon di e dunadó su amor sinsero pa nos. Di tur regalo, e reskate ta esun di mas presioso, pasobra Dios a hasi e sakrifisio di mas grandi den historia dor di a dun’é. Juan 3:16 ta bisa: “Dios a stima mundu asina tantu, ku el a duna su Yu unigénito.” E reskate ta e prueba mas sobresaliente di Yehova su amor pa nos. Tambe e ta prueba di Hesus su amor, pasobra boluntariamente el a entregá su bida na nos fabor. (Juan 15:13) P’esei e regalo di e reskate mester konvensé nos ku Yehova i su Yu ta stima nos komo hende individual.—Galationan 2:20.
19 Pero kon abo por demostrá ku bo ta apresiá Dios su regalo di e reskate? Na promé lugá, siña mas tokante e Gran Dunadó, Yehova. (Juan 17:3) Un estudio di Beibel hasiendo uso di e publikashon aki lo yuda bo hasi esei. Segun ku bo konosementu di Yehova ta oumentá, bo amor p’e lo bira mas profundo. Anto na su turno, e amor ei lo duna bo e deseo di agrad’é.—1 Juan 5:3.
20Demostrá ku bo tin fe òf ta kere den Hesus su sakrifisio di reskate. Hesus mes a bisa: “Esun ku kere den e Yu tin bida eterno.” (Juan 3:36) Kon nos por demostrá ku nos ta kere òf tin fe den Hesus? No djis ku boka so. “Fe sin obranan ta morto,” segun Santiago 2:26. Sí, berdadero fe ta keda probá pa medio di “obranan,” es desir, pa medio di nos akshonnan. Un manera pa demostrá ku nos ta kere òf tin fe den Hesus ta dor di hasi nos bèst pa imit’é no solamente den loke nos ta bisa sino tambe den loke nos ta hasi.—Juan 13:15.
21Asistí na e konmemorashon anual di e Sena di Señor. Riba e anochi di 14 di nisan di aña 33, Hesus a introdusí un konmemorashon spesial ku Beibel ta yama “e Sena di Señor.” (1 Korintionan 11:20; Mateo 26:26-28) Esaki ta ser yamá tambe e Memorial (òf, Konmemorashon) di e morto di Kristu. Hesus a instituyé pa yuda su apòstelnan kòrda—i tambe tur kristian berdadero ku a bin despues di nan—ku pa medio di su morto komo un ser humano perfekto, el a duna su bida komo un reskate. Relashoná ku e konmemorashon aki, Hesus a ordená: “Hasi esaki na mi rekuerdo.” (Lukas 22:19) Tenementu di e Memorial ta rekordá nos di e gran amor ku tantu Yehova komo Hesus a demostrá en konekshon ku e reskate. Nos por mustra nos apresio pa e reskate dor di ta presente na e Konmemorashon anual di e morto di Hesus.*
22 E reskate aki ku Yehova a perkurá ta en bèrdat un regalo sumamente balioso. (2 Korintionan 9:14, 15) E regalo tan presioso aki por benefisiá asta e hendenan ku a muri. E Kapítulonan 6 i 7 lo splika kon.
LOKE BEIBEL TA SIÑA
- E reskate ta e medio ku Yehova lo usa pa libra humanidat for di piká i morto.—Efesionan 1:7.
- Yehova a perkurá e reskate dor di manda su Yu unigénito na mundu pa muri pa nos.—1 Juan 4:9, 10.
- Mediante e reskate, nos por haña pordon di piká, un konsenshi limpi i e speransa di bida eterno.—1 Juan 1:8, 9.
- Nos ta mustra ku nos ta apresiá e reskate dor di siña mas tokante Yehova, dor di tin fe den Hesus su sakrifisio di reskate i dor di asistí na e Sena di Señor.—Juan 3:16.
* Pa mas informashon tokante e nifikashon di e Sena di Señor, wak e Apèndiks.
Pregunta di Estudio
1, 2. (a) Ki ora un regalo tin gran balor pa bo personalmente? (b) Dikon nos por bisa ku e reskate ta e regalo di mas balioso ku lo bo por a haña?
3. Kiko ta e reskate, i kiko nos tin ku komprondé pa nos por apresiá e regalo balioso aki?
4. Kiko bida humano perfekto a nifiká pa Adam?
5. Kiko Beibel ke men ora e ta bisa ku Adam a ser trahá “segun e imágen di Dios”?
6. Ora Adam a desobedesé Dios, kiko el a pèrdè, i kon esei a afektá su desendientenan?
7, 8. Menshoná e dos kosnan ku un reskate básikamente ta enserá.
9. Ki klase di reskate tabata nesesario?
10. Kon Yehova a perkurá e reskate?
11. Kon un hende so por a sirbi komo reskate pa miónes di hende?
12. Kiko a keda probá dor di Hesus su sufrimentu?
13. Kon e reskate a ser pagá?
14, 15. Pa haña “pordon di [nos] pikánan,” kiko nos tin ku hasi?
16. Kiko ta hasi posibel ku nos por adorá Dios ku un konsenshi limpi, i ki balor un konsenshi limpi tin?
17. Ki bendishonnan a bira posibel pasobra Hesus a muri pa nos?
18. Dikon nos mester ta gradisidu na Yehova ku el a duna e reskate?
19, 20. Den ki maneranan bo por demostrá ku bo ta apresiá Dios su regalo di e reskate?
21, 22. (a) Dikon nos mester asistí na e konmemorashon anual di e Sena di Señor? (b) Kiko e Kapítulonan 6 i 7 lo splika?


text:
Solisitá rèibewèis Hulandes
Entrante 1 di òktober 2006 a introdusí un rèibewèis Hulandes nobo. E rèibewèis aki ta remplasá e dokumento di rèibewèis anterior ku tabata di papel. Esun aki ta mihó protehé.
E rèibewèis nobo tin e format di un tarheta bankario. Si un persona ta Hulandes i e ta biba den eksterior, anto e por solisitá un rèibewèis nobo na RDW. Pa esaki por download un formulario riba e website di RDW. Por optené e formulario aki na Representashon tambe.
Si e persona no tin akseso na internèt, e por akudí na Representashon di Hulanda na Aruba, Kòrsou i Sint Maarten. Aki nan ta yuda ku yenamentu di e solisitut pa un formulario di petishon.


text:
WILLEMSTAD – Djadumingu awó 12 di yanüari, Youth Sailing Curaçao ta duna tur hóben di Kòrsou e oportunidat pa bin partisipá na e lèsnan di prueba pa siña e deporte di zeilen.
Muchanan for di 6 aña por bin partisipá ku un amigu òf amiga djadumingu awó na zeilhaven Asiento na Brakkeput Meimei kaminda lo bai tin lèsnan di prueba pa tur mucha ku ke siña e deporte aki di zeilen.
Lo bai tin botonan spesial pa hóbennan prinsipiante ku ta awor ke kuminsá zeil, i tur mucha lo ta bou di supervishon di entrenadornan diploma i ku hopi eksperensia.
Komo ku Seguridat ta para na promé lugá pa Youth Sailing Curaçao lo bai tin ‘chaleco salba’ (zwemvesten) disponibel pa tur mucha ku bin partisipá i sufisiente guia di personanan kapasitá. Tur mucha ku bin partisipá mester tin un diploma di landa i tur mucha por ta kompaña pa un amiguitu òf amiguita. Preis pa partisipá ta 35 florin pa 2 ora pa dos mucha huntu den boto
Meta di e lès di prueba aki ta pa hóbennan por sera konosí ku e deporte di zeilen i si nan gusta i nan ta interesá pa sigui siña i sigui lèsnan mas serio, nan por inskribí pa e kursonan ku ta bai kuminsá den luna di yanüari aki mes.
Banda di e lèsnan tambe lo bai tin diferente aktividat durante e temporada manera kampnan ku ta keda organisá, kompetensianan i klínikanan kaminda e muchanan ta siña bastante, i mas ku tur kos nan ta gosa un bòl tambe.
Pa mas informashon i/òf inskripshon por bishita e website www.ysco.org i yena e formulario.


text:
DEN HAAG/Hulanda – Mark Rutte di e partido VVD no ta haña ku henter Reino Hulandes mester keda huzgá riba e mal komportashon di un kantidat di hóbennan di Kòrsou.
DEN HAAG/Hulanda – Minister di defensa hulandes, Jeanine Hennis-Plasschaert, ke pa gobièrnu di Kòrsou investigá e kalidat di airu na Julianadorp. Komo dunadó di trabou e minister ta konsiderá su
WILLEMSTAD – Djarason 19 mart awor Hulanda ta bai urna elektoral pa representashon lokal den Gemeenteraad. E aña aki ChristenUnie tin 5 kandidato di desendensia Karibense ta partisipá na e
DEN HAAG/Hulanda – Roelof van Laar a kaba di deklará den Tweede Kamer ku Partij van de Arbeid lo no
DEN HAAG/Hulanda – Parlamento Hulandes Tweede Kamer ta tratando e proposishon di Lei Bosman, ku ke pone kondishon severo pa
WILLEMSTAD – E programa di televishon Hulandes Pauw & Witteman tabatin un debate tokante lei di Bosman entre André Bosman,
AMSTERDAM/Hulanda – Antropólogo Guno Jones a presentá su buki Dutch Racism djabièrnè último na Amsterdam kaminda e ta ekspresá su
EINDHOVEN, Hulanda – kanal di televishon RTV 7 lo por bai transmití siñal di Venevision via kabel na Hulanda. RTV
AMSTERDAM, Hulanda – Ana Alcantara a bishita kursistanan na Amsterdam Bijlmer ku ta drechando nan Hulandes. Alcantara ta spera mas


text:
OLGA TAÑON - MI ETERNO AMOR SECRETO/BASTA YA.Mp3
MI ETERNO AMOR SECRETO - OLGA TAÑÓN.Mp3
Olga Tañon - Basta ya (en vivo tribute a Marco Antonio Solis) con letra japonesa.Mp3
Medley-(Mi Eterno Amor Secreto, Basta Ya)-OLGA TAÑON-.Mp3
Mi eterno amor secreto Olga tañon letra.Mp3
Olga Tanon Mi eterno amor secreto.Mp3
Mi eterno amor secreto... (Olga Tañón).Mp3
Olga Tañon & Marco Antonio Solis - Basta Ya.Mp3
Olga Tañon - Basta Ya / Mi Eterno Amor Secreto.Mp3
Olga Tañon Mi Eterno Amor Secreto -Valencia.Mp3
Olga Tañon - Mi Eterno Amor Secreto (High Quality).Mp3
Olga Tañón "Mi Eterno Amor Secreto".Mp3
Olga Tañon - Mi Eterno Amor Secreto ( Barquisimeto Top Festival 2008 ).Mp3
MI ETERNO AMOR SECRETO OLGA TAÑON.Mp3
Olga Tañon Mi Eterno Amor Secreto - Maracaibo.Mp3


text:
WILLEMSTAD – E forma abierto, sin eskrupulo, fuera di tur lógika, demagogikamente struktura i for di tur proporshon ku gobernantenan ta tuma siudadanonan hasi, ta parse di ta inherente na nos “kultura” polítiko i mas pio ainda, e forma ku nos tur ta aseptá of al ménos tolerá e asuntu aki, ta un komplisidat práktikamente konsiente.
Analitikamente mira, e problema di rais no ta polítikonan ni polítika riba nan mes. E ta e sirkulo ku e propio pueblo ta traha pa e keda dal buèlta den dje, sin para ketu i krea fórmulanan pa e sali afó, a apesar ku ta hinter dia, tur dia, tur ora i tur momentu e ta keha i sapatia.
Polítikonan tantu na mando komo di oposishon a perkurá pa konvertí e sirkulo (krea dor di e propio pueblo), den un sirko den kua e mesun pueblo ta e payaso mayor.
Polítika den nos pais masha tempu a transformá den un show farandulero espektakular motivá pa mentira i falsedat. Su ophetivo prinsipal ta divishonismo, odio, bengansa i tur lokual ta makabro.
El a bira un industria lukrativo den kua tin hopi hende i organisashonnan priva ta partisipá pa tene e sirko habri i asina haña kada dia mas kuota di poder.
Ta elogiá, desakreditá, engañá, saka mentira, papia di kosnan no eksistente, hustifiká mal desishon, saka potrèt,pone redanan di prensa (tin biaha hasta live), pa harma shownan i tòg keda sin resolvé e asuntunan di fondo. Ni sikiera ta atendé nan ku e seriedat nesesario.
E show ta asina espektakular pa un tribuna ignorante, ku manera algun siman pasa ku un gobièrnu nobo sinta, ta kuminsá spekulá tur kaminda ken lo gana e próksimo elekshon.
Nos hendenan ta asina fasiná den e farándula polítiko ku ta hinter dia nan ta papia di lokual nan ta presumí ku ta e “issue”. E serebronan stratégiko ineskrupuloso den polítika aktivo (hopi biaha tras di kortina), ta perkurá pa mantené pueblo “kontentu” den nan divershon apsurdo di tur lokual ta akontesé den nos pais.
Ta parse manera kos ku ta den fin di siman e stratéganan ta reuní pa traha e plan di ehekushon pa e siguiente siman mantené pueblo ketu bai okupá ku estupidesnan króniko. Ora tin por ehèmpel un krímen òf un aksidente kruel, nan ta haña un deskanso ya ku tur hende ta subi lomba di minister di hustisia i laga nan na pas un ratu.
Polítika ta suponé di ta di largu alkanse, visualisador i solushonadó di problema. Kòrsou sinembargo tin un kantidat asombroso di medayanan di oro optené danki na nos ‘éksitonan’ tras di otro, riba erornan garafal di un pueblo demasiado tolerante i ignorante.


text:
WILLEMSTAD – Polis tabatin man yen durante e Marcha di Karnaval 2013. Manera nos a informá den e informe preliminar, Polis no por a duna tur detayes ainda na
Hopi kaso di maltrato i diferente vehíkulo konfiská durante Gran Marcha WILLEMSTAD – Polis a registrá diferente kaso di maltrato durante Marcha di Karnaval 2013. En total a detené
WILLEMSTAD – Un fenómeno di atrako ta tumando lugá últimamente: atrako na lus di tráfiko./ Polis a konfirmá ku djasabra den kareda di mardugá, Sentral di Polis a dirigí
WILLEMSTAD – Polis a registrá diferente kaso di maltrato durante Marcha di Karnaval 2013. En total adetené 7 persona relashoná ku maltrato, segun bosero di polis Reginal
WILLEMSTAD – Polis su kòntròl tabata dje severo ei duranteMarcha di Tiner, Polis a dal tambe den benta ilegal di number. Polis
WILLEMSTAD – Polis a anunsiá ku e ta bai aktua severamente kontra skuter, quad i motosaikel, entre otro durante
WILLEMSTAD – Si durante Marcha Hubenilnan kos tabata tur na òrdu, durante Marcha di Tiner si kosnan a bai diferente.
WILLEMSTAD – Nan a baha for di e barku i bai hasi kompra den suidat. Una bes abou nan a
WILLEMSTAD – Curacao ook vertegenwoordigd in Nationaal Comité Inhuldiging Koning !! Nieuwsbericht RVD Nederland. De leden van het Nationaal Comité


text:
PHILLIPSBURG/St. Maarten – Hóbennan ku a reuní den Parlamento Hubenil di Reino na Sint Maarten ke traha huntu riba kosnan konkreto, manera un wepsait di karera. Tres dia largu e 50 hóbennan a debatí tokante temanan manera enseñansa i kultura, derechi di mucha i desaroyo ekonómiko duradero.
E idea ta pa traha un Wèpsait di Karera den Reino, den koperashon ku skolnan avansá i universidatnan. E meta ta pa yuda esnan riba e islanan ku den futuro ta bai studia, pa hasi un bon eskoho di estudio ora nan ta konsiderá pa bai studia na Hulanda. E informashon riba e tópiko aki ta seriamente defisiente awor aki, segun e hóbennan.
Un otro punto di akshon ta pa kontrarestá e ‘braindrain’ riba e islanan. E partinan Karibense di Reino ta invertí den nan hóbennan pa nan bai studia na Hulanda, pero hopi di nan despues no ta regresá. Di e forma aki nan no ta duna un kontribushon mas na progreso di nan isla òf pais, kual sí a invertí den nan.
Portrèt: Edgardo Lynch


text:
Archivo di September, 2013
E resultado di eleccion ta aden, y pa mi sin ningun sorpresa impresionante. Lo excepcional no ta cu Andin a saca 3 mil y pico voto riba su nomber, y asina a logra 1 asiento den Parlamento, sino cu ta e so a carga e partido, loke den cierto sentido tabata di spera. E resto di candidatonan no a contribui cu nada considerable. E partido di Rudy Lampe tabata destina pa fracasa y ta esey a sosode tambe. Bo no por core un campaña riba un topico cu mayoria ta rechaza, y asina mes spera un apoyo cu bo no ta bay haya. Rudy no ta un mal candidato; e ta inteligente, e ta dedica na su obhetivo, e ta inverti hopi energia pa logra su meta, pero loke e ta nenga di compronde ta cu e mester bin cu un proyecto aceptable pa Pueblo. E legalizacion di marihuana sigur no ta popular y no tin ningun posibilidad tampoco di bira popular na Aruba. Pa loke ta Booshi, ta tempo pa e compronde cu su retiro di politica ta e mes a determina cu e partido nobo cu el a lanza. Benny Nisbet simplemente no tin e talento pa analiza e señalnan den mundo politico cu tur otro hende ta mira, pero cu pe ta keda scondi den scuridad. Pesey el a agrega un fracaso mas na e cadena largo di fracasonan cu el a bin ta sufri den politica.
Otmar Oduber na di dos lugar cu 4008 voto
ORANJESTAD(AAN)– Mike Eman a termina na prome lugar como votegetter di eleccion 2013 cu no menos cu 8222 voto y a wordo sigui pa Otmar Oduber cu 4008 voto, Benny Sevinger na di 3 lugar cu 3932 voto, Evelyn Wever Croes di MEP cu 3396 voto y na di cinco lugar y na di cinco lugar Andin Bikker cu 3047 voto.
Mike Eman, lider di AVP den su prome aña na 2001 a logra 3933 voto, subi pa 6188 na 2005, logra 8068 na 2009 y awor a aumenta mas ainda pa yega na 8222 voto.
Otmar Oduber na 1997 a cuminza cu 555 voto, baha pa 313 na 2001, aumenta casi tres biaha na 2005 pa 918, su cu algun 100 mas na 2009 pa yega 1647 y den eleccion di diabierna a bira di dos votegetter cu 4008 voto personal.
OANJESTAD(AAN)– Ayera AVP a celebra otro Mega parada y e biaha aki como Parada di victoria logrando 13 asiento den Staten cu ta record desde Aruba a drenta Status Aparte y un biaha mas cu Mike eman terminando como votegetter mas grandi di eleccion. Den e edicion aki por mira fotonan di e parada di ayera y tambe di ambiente canto di caminda .
ORANJESTAD (AAN)– Di ultimo dos eleccionnan, esun di 2009 y esun di 2013, Scol Basico Reina Beatrix a resulta e stemlokaal unda mas tanto hende no a emiti nan voto. Den tur dos eleccion e cifra di no emision di voto na e stemlokaal aki a pasa 30 porciento.
Na 2005 esaki tabata 31 porciento ( a vota 710 di 1022) y e aña aki 33 porciento.
9 a vota 627 di 929
Benny Nisbet di PPA e peor cu menos voto.
ORANJESTAD(AAN)– Di e partidonan cu no a saca asiento den eleccion diabierna ultimo, ningun di e lidernan a yega 700 voto.
E perdedor mas grandi a resulta Benny Nisbet di PPA cu a logra 245 voto so mientras cu su partido a saca 506 voto, E cantidad mas halto di voto cu el a logra ta na EPB San Nicolas cu 20 voto.
Lider di RED, Rudy Lampe, a haya un total di 613 voto di e total di 1209 cu su partido a logra. Remarcable ta cu su lucha a legalisacion di Canabis a haci cu e cantidad mas grandi di voto cu el a haya ta bini di precisamente e presonan na KIA cu a dune 25 voto.
ORANJESTAD (AAN): Su votadornan no a dune e sosten necesario, y ta parce cu awor Ady Thijsen lo tin di bay bandona Parlamento di Aruba. MEP a logra haya 7 asiento, sinembargo e cantidad di voto cu Ady a haya, lo no ta suficiente pa e drenta bek den Staten. Guilfred Besaril mes a haci un mihor trabao, y a logra haya un respaldo enorme.
Ady tin di djis acepta, cu e estilo di hiba campaña, cu su rumannan creando propaganda negativo, tin pueblo harta y fada. Pesey el a cay asina drastico, y pueblo di Savaneta a duna nan sosten na un otro persona.
ORANJESTAD(AAN)– Diasabra presidente di Conseho Electoral a informa Gobernador di Aruba tocante desaroyo di eleccion di diabierna 27 di september 2013.
Durante e encuentro aki Gobernador a tuma nota tambe di e resultado preliminar di eleccion.
Basa riba e resultado preliminar aki Gobernador a dicidi pa busca informacion cerca diferente persona, pa asina tuma un decision tocante e desaroyo di formacion di un gabinete nobo.
Mientras cu casi tur a bay dilanti…
ORANJESTAD (AAN): E campaña sin cansancio cu el a hiba ultimo lunanan, specialmente na San Nicolas, a hala hopi atencion. Su esfuerzo pa convence pueblo cu el a traha specialmente pa su pueblo, y pa e distrito cu e stima, a resona fuerte.
Sinembargo, e resultado final di eleccion ta mustra cu Mike de Meza a bay atras cu mas di 700 voto, mirando e resultado preliminar di votonan individual.
Aunke tog el a logra produci un cantidad di 2.100 voto (cu ta apenas 6,3% di e votonan total di 33.123 cu AVP a logra), el a cay den e top 10 vote-getters di e partido.
Di con el a cay atras? Varios observador tin un solo contesta: “Cierre di Valero”.
ORANJESTAD (AAN): Lider Benny Nisbet, a mustra cu PPA a tuma nota di e resultado di diabierna anochi unda pueblo di Aruba a papia un idioma cla y a duna partido AVP un prolongacion di su mandato pa goberna Aruba pa e proximo cuatro aña cu un sosten di 13 asiento.
PPA kier a manda palabra di pabien na partido AVP y desea nan exito den e periodo sumamente dificil nan dilanti.
Na mes momento PPA kier a felicita AVP, MEP y Democracia Real cu nan continuacion di representacion di pueblo den parlamento di Aruba e viaha aki AVP cu 13 asiento, MEP cu un menos esta 7 asiento y Democracia Real a mantene su asiento.
Riba prijs y productonan:
ORANJESTAD (AAN) – Siguiendo e noticianan internacional den television, tocante e desaroyonan cu tin na Venezuela pa loke ta trata productonan di consumo basico y otro articulonan, berdaderamente ta di lamenta e situacion cu e pueblo di Venezuela ta pasando aden.
Den television por a mira con e consumidornan ta trapa riba otro, estilo kibramento di piñata, pa un saco di sucu, aroz, bonchi, entre otro.
Den algun establecimento e hendenan ta para den rij larguisimo pa un saco di lechi, por ehemplo.
ORANJESTAD (AAN): Lider di MEP Evelyn Wever-Croes na forma bastante satisfecho a gradisi tur esnan cu a vota pa MEP.
“Berdad e resultado di eleccion no ta pone nos den e posicion pa soluciona problemanan den nos pais ainda, pero e ta un adelanto conseirable si. Te cu antayera nos tabata tin 5 asiento so den Parlamento y awor nos tin 7 asiento. Y desde Parlamento nos lo vigila cada paso di e gobierno aki, awor mas cu nunca.
Nos lo vigila cu Mike Eman cumpli cu su promesa na pueblo di NO bin cu medida. Y awor si nan no por sigui tira culpa riba 8 aña di MEP. Pues nan lo tin cu cuminsa goberna awor di berdad, y den bienestar di nos pueblo, pasobra nos lo vigila cada paso den falso cu nan dal y expone esakinan tambe.
Mike Eman, lider di AVP:
ORANJESTAD(AAN): E no por ta un sorpresa pa ningun hende cu lider di AVP Mike Eman un bes mas a bira e votegetter mas grandi di eleccion 2013. Pa di tres eleccion consecutivo Mike Eman ta laga tur otro candidato na un bon distancia tras di dje. Na aña 2005 Mike Eman a logra un cantidad di 6188 voto riba su nomber. Na 2009 e cantidad aki a yega 8068 cu ta algo inmenso y e aña aki el a logra mantene e votonan aki y subi te na 8222 voto.
Un cantidad grandi di hende a deposita nan confianza den e Prome Minister di Aruba cu durante 4 aña largo a traha incansablemente pa pueblo y pais. El a bishita un cantidad grandi di bario tur rond Aruba y a scucha loke pueblo tabatin di bis’e.
ORANJESTAD (AAN): Desde dia cu e buki di Psicologo Tony Green a subi mercado, masha hopi hende a haya speranzo nobo cu nan lo por haya un solucion pa nan malesa di cancer.
Masha hopi a busca e buki aki cu ta contene un lista largo di remedinan y protocolnan natural cu a worde proba di por sea preveni, manda den remisie of cura cancer.
Un di e remedinan cu ta den e buki, cu a resulta di ta sumamente efectivo contra tur tipo di cancer, ta un mexla di Cottage Cheese Organico cu Flaxseed Oil (azeite di linasa).
ORANJESTAD (AAN): Lider di MEP a manda un mensahe pa AVP:
Den nomber di partido MEP mi ta felicita partido AVP cu e victoria di eleccion 2013. AVP a crese substancialmente den voto, y obviamente pueblo a dicidi pa AVP mes bai soluciona e problemanan serio di nos pais.
Nos tin temponan turbulento nos dilanti, principalmente pa cu e situacion financiero di nos pais, pero tambe problemanan cu placa no ta yega den hopi hogar, criminalidad cresiente, cuido di salud deficiente, y apesar cu partido AVP no a presenta solucionnan real con pa atende cu e problemanan serio aki, pueblo ta convensi cu AVP lo por soluciona nan.
Danki na e Bon Trabao di 4 aña
ORANJESTAD (AAN): Despues di un temporada di campaña intensivo Otmar Oduber a demostra di ta e di dos votegetter di Aruba cu un total di 4008 voto.
Pueblo a demostra diabierna 27 di semptember cu e trabao eherce pa Otmar Oduber na momento el a asumi e responsabilidad como Minister di Turismo, Transporte y Labor a sa di saca su frutonan.
E politico a percura pa hiba un campaña limpi poniendo pueblo di Aruba semper na promer lugar.


text:
E TOREN DI VIGILANCIA APRIL 2014
Dicon Nos Mester Haci Oracion?
Si Dios sa caba kico nos tin mester, dicon nos mester haci oracion? Bijbel ta contesta e pregunta aki.
Dicon Hende Ta Haci Oracion?
Hopi hende cu no ta kere den Dios toch ta haci oracion. Dicon?
Dicon Nos Mester Haci Oracion?
Dios por contesta oracion sin haci milager.
Nan A Uza Bijbel pa Contesta Tur Mi Preguntanan
Isolina Lamela tabata un soeur catolico, despues a bira un comunista, pero su bida como soeur y tambe su bida como comunista a lag’e keda decepciona. Despues el a conoce testigonan di Jehova, kendenan a uza Bijbel pa yud’e haya berdadero proposito den bida.
Bo Por Resisti Tentacion!
Tres conseho cu por yuda bo desaroya willpower.
Bo Tabata Sa?
Con grandi e chens di un esclavo den Roma di antiguedad tabata pa scapa for di su doño? Dicon e tiña color biña di Tiro tabata esun di mas caro na mundo?
Thomas Emlyn—Un Defensor di e Berdad of un Blasfemador?
Emlyn su analisis di Bijbel a causa tension no solamente entre e cu e Iglesia di Irlanda sino tambe entre e cu e tribunal di Dublin.
Pregunta Cu Bijbel Ta Contesta
Hesus ta actua pa trece pas riba Tera.


text:
Mike de Meza y Richard Visser a bolbe nenga softball Ministernan ta keda asocial deporte cu politica y basa riba color ta duna prioridad y cantidad. Asina por a compronde cu den caso di Aruba Softball Bond. Comision Organisador di dos torneo grandi esta Copa Noord y Champ of the Champs a ricibi splikacion di ASB cu peticionnan pa ambos torneo a wordo nenga categoricamente. Aunke Comision Organisador a keda stranja cu durante final di Copa Noord minister Visser a cana kibra cu su cara di coco pa duna impression cu el a aporta. Despues cu Comision Organisador a sigi investiga presionando Aruba softball Bond pa contesta por escrito a bin ricibi un rapport cu tur e peticionnan y contestanan unda tanto Copa Noord y Champ of the Champs a wordo nenga completamente y tur lokual por a mira tabata basa riba propio esfuerzo y di sponsorsnan. Awor a bin Sali na kla cu te hasta peticion pa cubri 2 dia di estadia di e Presidente di Federacion Internacional tambe a keda rechasa pa e dos ministernan aki. Comision Organisador ta sintie jama pa por spilka esaki publikamente na tur e softbolistanan di Aruba. No por ta asina cu Miyones di plaka di Deporte a wordo derocha den kring di amigonan di minister y pa paga un estadia pa un Presidente asina importante rond mundo ta rechaza esaki cu metanan meramente politico. Tur trato inhusto lo wordo denucia publikamente y pueblo lo sa di deal cu esaki na su debido tempo. Comision Organisador ta recorda Mike de Meza y Richard Visser cu e plaka ey no ta dibo y ta di pueblo e ta y abo mester manehe y repartie husto. Tambe ta bon pa recordanan cu e STOEL ey tampoko ta dibo ni ta pa semper. Pues cuminsa prepara paso falta poko!!!!!! Tur cu a bin cubo lo mester bay cubo!!!!!
News on (9595 Setar) (5555 Digicel)


text:
Diabierna huez den promer instancia a ordena Sra. Beatriz Milagro Moreno Guedez di suspende e detencion di Sr. Manuel Salvador Mendez Mongollon. Huez a dicta tambe cu tanten Corte Superior no a tuma un decision arinba e apelacion cu Sr. Mendez a entrega, no por laga detene Sr. Mendez mas y si ta hasi esaki tog mester paga un boet di Awg.1.000,- pa cada dia.
Sra. Moreno Guedez y Sr. Mendez a divorcia na november 2009. E tempo ey Sr. Mendez a bai di acuerdo di paga Awg.600,= pa luna pa cada jui, pasobra e tabata por na e momentonan ey. Ora e a perde su trabou na cuminsamento di 2010 e situacion a cambia y Sr. Mendez a manda un carta na voogdijraad cu e ta bai purba di paga Awg. 500,= pa luna tog. E a logra di hasi diferente pago y cu ayuda di su pareha nobo e hasta a logra di paga e suma tur luna desde april 2011 te cu e dia e señora a laganan sere. Aparentemente den 2011 carta a wordo manda na un direccon na unda Sr. Mendez no tabata biba mas. Den un carta Sra. Moreno Guedez, cu a casa di nobo cu un comerciante, a exigi pago di Awg.600,= pa cada jui y tambe e placa atrasa, si no e lo tuma medida huridico contra Sr. Mendez. Sr. Mendez nunca a ricibi e carta aki. Sra. Moreno Guedez a lanta un caso contra Sr. Mendez pa haya permiso pa sera Sr. Mendez si e no ta paga e placa completo. Sra. Moreno Guedez a manda e deurwaarder na unda Sr. Mendez no tabata biba mas. Asina e caso a tuma lugar sin cu Sr. Mendez tabata na altura di dje y no por a defende su mes, pa e motivo ey Sra. Moreno Guedez a haya permiso di huez pa sera Sr. Mendez si e no paga full e atraso. Locual ta remarkabel y ta mustra e maldad den e caso aki ta cu e Sra. Moreno Guedez tabata sa cu Sr. Mendez no tabata biba eynan mas, es mas e tabata sa masha bon unda si Sr. Mendez y su paraha nobo tabata biba, pasobra e a jega bai eynan y menasa e pareha nobo di Sr. Mendez. Kiermen cu mala fe ela enganja su abogado y Corte, pasobra Corte tabata pensa cu Sr. Mendez tabata sa di e caso y simplemente no a presenta y a dicta den favor di e senora. Ela bai mas lew den Corte dor di anja huez cu Sr. Mendez no tabata paga nada. Den e caso sumario e a sigi cu su mentiranan dor di laga su abogado pone ariba papel cu enberdad Sr. Mendez a paga algun luna pero cu prome cu mei 2011 no paga nada. Ora un carta di voogdijraad a bin riba mesa na unda nan a mustra e pagonan cu Sr. Mendez a hasi den 2010 y 2011 prome cu mei esey tambe a wordo proba di ta un otro mentira di e senora aki.
E ta di lamenta cu un tata cu ta den un sitaucion dificl sin trabou vast si ta purba di cumpli cu su deber cu su juinan ta wordo sera inhustamente dor di un mama, cu pa un motivo of otro ta prefera di wak su ex-pareha y tata di su dos juinan tras di trali, pa asina no por paga ni pa e dos muchanan cu e tin cu e señora aki, pero tampoco pa e baby di 1 anja y 4 luna cu Sr. Mendez tin cu su pareha nobo o pa su jui cu ta studia na Venezuela. Mas cu su nomber a wordo lastra den prensa basa riba ponencianan cu no ta cuadra cu berdad di un mama cu aparentemente no tin e bienestar di su juinan na pecho, pero djis kier hasi danjo na su ex-pareha y e paraha nobo di dje.
Den nomber di Sr. M.S. Mendez Mogollon, Edwin Duijneveld, abogado


text:
Den e marco di e celebracion di Himno y Bandera, Aruba Taekwondo Bond (ARTBO) a organisa e tradicional Campeonato Nacional di Taekwondo. E evento aki a tuma luga diasabra 24 di maart den Compleho Deportivo Frans Figaroa situa na Noord.
Joron Riley ta un atleta di Crotalus Taekwondo Center. Joron a cuminsa train Taekwondo fo’i di october aña 2011 hunto cu su rumannan Alron y Almyxa. Tur tres atletanan di famia Riley ta hopi disciplina y nan ta yega hopi trempan tur diamars y diahuebs pa e training.
Joron a haci tres pelea. E prome tabata contra Hakeem Lowe di Brazil Taekwondo. E pelea tabata complica door cu Hakeem ta un bon bringado cu hopi experiencia. E di dos pelea tabata contra Brandon Croes di Brazil Taekwondo. Joron a gana e pelea aki y mester warda pa su di tres pelea.
E di tres pelea a bay contra Jimmy Constant di San Nicolas Taekwondo. Na cuminsamento Joron a haya un scop fout na mey di su pia. Esey a poni cu Joron a bringa e resto di e round cu hopi dolor. E di dos round, Joron a sali bringa cu dolor, pero Joron a mustra sanger guerero di un atleta di Crotalus y gana e pelea, hayando e medaya di oro.
Cuerpo di Referee, presidi pa nos Grand Master y Referee Olimpico, Sr. Jose “Chaco” Cornelio a dicidi cu Joron Riley tabata e miho de su categoria, p’esey el’a gana e Best Male Figther Infantil.
Directiva di Crotalus ta felicita tur su atletanan y ta yama danki na tur e mayornan pa sosten durante e Campeonato Himno y Bandera 2012


text:
Dialuna anochi a tuma lugar e misa caminda a celebra Pastor Greg su 40 aña di Sacerdocio. Na e Santo Sacrificio di misa a asisti tanto Mgr. Luis Secco como diferente klero di nos Diósesis. Tambe e famianan cu special a bay Curaçao pa e celebrashon tambe tabata presente.
Despues di e Santo Sacrificio di Misa Mgr. Luis Secco a duna Pastor Greg y tur presente e grato noticia cu Iglesia Katholico a consede na Pastor Greg e titulo di Monseigneur. E titulo honorario aki ta pa personanan cu a haci masha hopi pa nos Iglesia durante di nan añanan di sacerdocio.
Pastor Greg a keda sumamente sorpresa cu e anuncio aki y tabata bisto cu casi e no por a kere. Mgr. Luis Secco a duna Pastor Greg su faha Eklesiástico, color lila(biña), como simbolo di titulo nobo cu e por carga. Pues for di awor aki Pastor Greg a bira Monseigneur Greg.


text:
Rol di Hulanda
Denter di Reino Hulandes, Hulanda tin un tarea di cuido pa ex-colonianan. Organisacion di Nacionnan Uni a stipula e tarea aki. Pa cu esey Hulanda ta responsabel pa bienestar di tur subdito denter di Reino. Un miho bienestar ta surgi pa medio di un gobernacion fuerte, un economia sano, mantencion corecto di ley y bon enseñansa.
Hulanda, denter di Reino, tambe ta responsabel pa hurisprudencia y pa combatimento di criminalidad y droga. Por ehempel pa medio di un bon organisacion policial y un Ministerio Publico fuerte. No obstante cu Aruba, Corsou y Sint Maarten ta paisnan autonomo, e tareanan aki ta demasiado pisa pa e islanan so. No solamente den suficiente capacidad pa un personal bon prepara, sino tambe den material adecua.
Puntonan di bista di relacionnan estatal
Cu e relacionnan estatal nobo Hulanda kier:
- yuda Corsou y Sint Maarten cu nan deseo pa bira un pais autonomo denter di Reino;
- un bon gobernacion cu ta liber di corupcion;
- drecha bienestar di e poblacion di e ex-islanan BES;
- sanea un gran parti di e debe nacional di e parti Caribeño di Hulanda. Total esaki ta 1.7 miljard Euro;
- vigila temporalmente e maneho di presupuesto y di finansa di Corsou y di Sint Maarten;
- keda coopera cu e dirigentenan local pa combati criminalidad y negoshi di droga entre Aruba, Corsou, Sint Maarten y e ex-islanan BES.


text:
Willemstad – Fundashon pa Planifikashon di Idioma, huntu ku Fundashon Biblioteka Públiko Kòrsou i ku kooperashon di Fundashon Kas di Kultura ta organisá djaluna 17 di desèmber 2007 un aktividat titulá Ochentista Literario den Foko.
Ta remarkabel kuantu persona ku ta aktivo riba tereno di arte, literatura i teatro a kumpli 80 aña e aña akí: e asina yamá ochentistanan literario di Kòrsou! Fuera ku nan a nase e mes aña, esta na 1927, nan tin hopi mas en komun. Aki no ta trata solamente di Elis Juliana (ku ya tabata den publisidat anteriormente), sino tambe di Rina Penso, Eddie Pieters Heyliger, Bunchi Römer i Ruth Zefrin. Aileen Looman ta bai tene un kòmbersashon ku algun di e personahenan akí ku – den interkambio ku públiko – lo konta tokante nan bida, nan karera i nan eksperensia di hopi aña di aporte balioso na desaroyo di idioma i literatura.
Promé ku e kòmbersashon, ku lo tuma lugá den ouditorio di biblioteka públiko, lo pasa un dokumental – na memoria di eskritor Boeli van Leeuwen, kombiná ku lektura ekspresivo for di su obra, na enkargo di Jeroen Heuvel. Mésora su tras ta sigui e dokumental Su solo ta grandi tokante bida i obra di Elis Juliana. Despues di pousa ta pasa un entrevista grabá ku Ruth Zefrin, siguí pa e kòmbersashon ku e otro ochentistanan. Na final di e programa tur presente lo risibí un bríndis, kortesia di Skaloko, kaminda por sigui kòmbersá den un dushi ambiente di Pasku.
Rina Penso, aktris i traduktor
Rina Penso a nase na Kòrsou dia 27 di òktober 1927. Durante 45 aña Rina Penso tabata aktris den vários obra teatral lokal i internashonal, manera Laiza porko sushi (Pygmalion), Gai bieu ta traha sòpi stèrki, Porta Será (Huis Clos di Sartre), Kontami pa mi sa, Kèlki na boka, De Meiden, Nos dianan pèrdí, Kaster pushi etc. Rina tabata kofundadó di Thalia (1967), grupo di teatro konosí ku te ainda ta aktivo. Rina a aktua tambe den diferente pelíkula, entre otro Boka Sanantonio (Pacheco Domacassé), Almacita di Desolato i Ava i Gabriel (Felix de Rooy). Fuera di esakinan Rina tabata miembro di e kor Vivienne Frans & Company (1986-2001). Pa su prestashonnan Rina a risibí diferente premio i kondekoreshon, entre otro premio Colá Debrot (1982). Rina a skibi i duna su aporte na tradukshon di vários teksto (teatral) na papiamentu.
Eddie Pieters Heyliger, traduktor, eskritor i produktor
Eddie Pieters Heyliger a nase na Saba dia 22 di ougùstùs 1927. For di skol básiko Eddie a desaroyá un amor enorme pa buki i esaki tabata fundeshi pa su karera komo eskritor, traduktor, direktor di teatro i produktor di programa kultural na radio. Na 1955 Eddie a debutá komo outor i direktor di e obra teatral Balotage i na 1957 el a presentá su promé tradukshon di un obra di Molière L’Ecôle de Femme. Eddie a bira partikularmente famoso pa su programa di radio Echa Palabra, ku el a presentá durante mas ku 40 aña na Radio Caribe. Eddie ta kere firmemente ku mester duna literatura popular un lugá den nos komunidat i ku mester hasi hopi mas na promoshon di buki, organisá feria di buki i publiká mas, tantu obra original, komo obra tradusí.
Bunchi Römer, aktivista kultural i traduktor
Brunehilda (Bunchi) Römer-Henriquez a nase na Kòrsou dia 6 di febrüari 1927. Despues di Mulo-A na 1944, Bunchi a keda empleá na vários instansia di gobièrnu. Na 1973 Bunchi tabata den e promé grupo ku a risibí diploma di L.O. Papiamentu. Despues di esaki Bunchi a traha komo dosente di papiamentu na Nilda Pinto huishoudschool i na Avond-MTS. Banda di esakinan Bunchi tabata mashá aktivo riba tereno di teatro, komo traduktor i den vários otro funshon. Asina Bunchi a forma parti di e obranan teatral Ami dòkter lubidá, Shon Pichiri, Truffaldino, Sombré di Kabana, Rosa Tatuá, Laiza Porko Sushi, Juancho Picaflor, Golgotha, Rebeldia, Porta Será i hopi mas. Inkontabel ta e kantidat di aktividat ku Bunchi a desplegá komo miembro di diferente organisashon, manera kor Orfeon Crescendo, Konseho Kultural Kòrsou, Thalia, Fundashon Kristòf, Fundashon Pierre Lauffer, Stichting Koningin Beatrix Kinderboekenfonds etc. Komo outor i traduktor Bunchi a aportá na vários publikashon i tradukshon, manera Encyclopedie van de Nederlandse Antillen (1969), Cultureel Mozaïek van de Nederlandse Antillen (1977) i Homenahe na Raúl Römer (1989) i E Kas patras di Anne Frank.
Ruth Zefrin, dosente, inspektor, eskritor, desaroyadó di método
Ruth Zefrin a nase na Kòrsou dia 18 di sèptèmber 1927. Di 1944 te 1954 Ruth tabata meastro di skol, seguidamente direktor di skol (te 1972) i inspektor di enseñansa (te 1988). For di ei te awe Ruth a dediká su mes na desaroyo di método di lesamentu i di skibimentu di buki di lesa pa mucha. Asina Ruth a desaroyá entre otro e método pa siña lesa Lesa bon (1987) i yuda desaroyá e método pa siña hulandes Zonnig Nederlands (1960-1967, 1994), e método Papiamentu nos idioma (1987) i Trampolin 1 i 2 (2003). Resientemente Zefrin su buki di mucha ya klásiko Kumbai a keda reeditá pa FPI (2006). Ruth a skibi diferente teksto pa obra teatral-musikal i a risibí vários premio i kondekorashon. Meskos ku e otro ochentistanan Ruth Zefrin a forma parti di e elenko di grupo di teatro Thalia.
Públiko en general por bin mira i skucha tur e ochentistanan akí djaluna 17 di desèmber próksimo den ouditorio di biblioteka públiko di 6 or di atardi te 9 or di anochi.
Ini Statia (Fundashon pa Planifikashon di Idioma)
Lianne Leonora (Fundashon Biblioteka Públiko Kòrsou)
KOMUNIKADO DI PRENSA
14 di desèmber 2007


text:
NEW YORK/Merka –E kompania di aviashon di Trinidad, Caribbean Airlines a anunsiá ku nan ta planiá pa ekspandé rutanan eksistente pa inkluí destinashonnan nobo den Karibe. Caribbean Airlines a duna
Tag "mas ruta"
- Kooyman ta selebrá su 75 aniversario ku ‘CelebrationWalk’ »
- Di 3 avion di pasahero ta kai den 1 siman di tempu »
- Kòrsou Little League ta pèrdè den semi final na Bahamas »
- Update aanhouding ex minister George Jamaloodin »
- Komunikado di prensa O.M. »
- Aanhouding G.R.M.J. »
- FTMK ku eksitoso kurso di umpire I hues pa pinpòn »
- George Jamaloodin detené »
- Premiashon deportista di luna Yüni djasabra awor den Rio Lounge »
- Ta sospecha Israel di Krímen di Guera »


text:
Archivo di October, 2010
Cumpleaños Diasabra 30 October 2010
Heeeyyyyy Mjn Oct. 31 ta cumpli 60 aña, E Galan di cas “Mario O. Croes” mes mes. Felicitashon e ta haya di parti su Queridisima Glenda, Amornan Shahaira y Shudeska, Tesoronan Giandré / Shavenska / Shurvínzqia y demas famia i amistades. Nos Dushi Senjor drama bo bendishon riba Mario, dune hopi forsa, salud y dicha pe ta hopi mas aña cu nos.
Algo unico den Reino Hulandes anuncia pa Minister Mike de Meza
Reduccion di gasto cu gobierno kier introduci pa Parlamentario y Ministernan
ORANJESTAD- (AAN)– Minister de Meza a anuncia e reduccion di gasto cu gobierno kier bai introduci pa loke ta trata entre otro e pension di minister y parlamentarionan. Un di e prome leynan cu ta bai Parlamento pa wordo trata ta esun di reduccion di gasto di e posicion di e dignatarionan.Esaki ta encera cu lo no bai tin acumulacion mas di pension, caminda cu lo elimina e sistema cu un parlamentario of minister ta cobra pension ora e haci 50/45 aña. E ley nobo cu ainda mester wordo trata ta pa tanto minister como parlamentario cobra nan pension ora nan yega e edad di 60 aña mescos cu tur otro hende na Aruba.
Awe mainta lo dicidi si Aruba lo haya Tropical storm watch of warning
ORANJESTAD(AAN):– E desaroyo di e mal tempo cu tabata pasando den area di Trinidad ta wordo vigila tambe pa e islanan ABC.
E ta biniendo den nos direccion y pesey mes e departamento di calamidad tabata tin e prome contactonan informal.
Prome minister Mike Eman tambe a manda e prome mensahe den oranan di merdia diabierna.
Tabata pendiente pa e ultimo informacion di Hurricane Center diabierna atardi.
Un grupo considerable di nos hobennan a cay den problema di droga y criminalidad
Segun Minister Dowers, nos comunidad tin un problema alarmante y preocupante:
ORANJESTAD (AAN) — Riba tereno di Husticia, Minister mr.Arthur Dowers a declara den conferencia di prensa, por cierto basta extenso, cu e ultimo añanan masha poco por a tende ta ken ta responsable di e situacion cu nos pais ta aden aworaki. Esaki pasobra pa e gobierno aki ta mas importante pa mira con ta bay soluciona e problemanan cu nos ta confrontando aworaki.
E dignatario a nota si, cu di parti di oposicion si ta tira falta riba ken of cual, y e ta pensa cu si nan kier haci politica, anto por bisa cu si tin hende of gobierno culpable, anto mester culpa e gobierno cu a baha cu ta esun di MEP, pa tur e problemanan cu tin na Aruba, den materia di Husticia.
Universidad di Aruba cooperando cu research pa cuantifica totalidad di adictonan ambulante na Aruba!
ORANJESTAD (AAN) — Den entrevista cu DIARIO, drs. Randolf de Kort, di e area huridico di e Managemet Team di Verslavingszorg, a duna di conoce cu pa peticion di e Minister concerni, Universidad di Aruba ta haciendo un research pa cuantifica e totalidad di e adictonan problematico cu tin na Aruba. E prome informe pronto lo keda cla, y posiblemente den corto tempo lo por tin un bista riba e situacion den henter e Isla. El a agrega cu nan ta concentrando den Oranjestad unda e problema ta mas grandi, pero trahando cu polis di bario a bin resulta cu e adictonan aki no ta biba den ciudad sino cu nan ta bin trece e problema na Playa, aunke e molester ta lantando cabes poco, poco den e barionan tambe.
Ta sinta critica tur hende pero awor cu un Santa Cruzero por haya un bon posicion
Ken por compronde e hendenan aki…
Esaki tampoco no ta bon pa MEP!
ORANJESTAD (AAN): E ultimo dianan aki algun hende di MEP ta sinta grita yora na nan media cu e gobierno actual ta super malo y cu nan no ta sirbi. Te hasta ora cu un rumor falso a worde lansa mey mey di e aña aki di parti di e mesun hendenan aki liga directamente cu MEP, cu sr Lysander Besselink como vocero di gobierno lo worde movi y poni na DTZ, entre otro Nel Oduber y otro integrantenan di e partido geel a bula lanta. A cuminsa critica gobierno cu kier kita Lysander Besselink for di e puesto djies paso e ta St. Cruzero. Awor sr Lysander Besselink su nomber atrobe ta den publicidad y e biaha aki ta cu posibelmente e lo bira director di e planta di television cu ta TeleAruba.
150 adicto a bay Hogares Crea boluntariamente, y OM a prepara 55 dossier di personanan cu lo bay bao curatela!
Drs. Rudolf de Kort:
ORANJESTAD (AAN) — Matutino DIARIO a acerca drs. Rudolf de Kort, miembro di Management Team di Verlavingszorg, ken tin su funcion den e parti hudicial. El a splica cu for November 2009, Minister Visser a institui un comision cu den principio tabata un task force, pa maneha e problema di adiccion den centro di cuidad. Pero den termino general nan a cuminza pa analiza e adictonan, cuanto nan ta, na un y ki tipo di yudanza nan mester. Te na cuminzamento di augusus a yega na un cantidad di 154 adicto cu a worde transporta cu ayudo di “Adopt an adict” na Hogares Crea na Santo Domingo. Esaki ta un proyecto cu ta consisti di tres faceta y e prome tabata esun unda e personanan mes a mustra cu boluntariamene nan kier ayudo, y asina a busca manera pa nan haya esaki tambe.
Hospital ta hopi yen
Gerencia ta suplica docternan pa manda patient cas
ORANJESTAD (AAN)* For di un carta cu ta circulando rond, por tuma nota cu gerencia di Hospital ta haci un peticion pa specialistanan haci e cama nan ocupa bashi mas pronto cu ta posibel. Esaki pa motibo cu e hospital ta asina yen cu no por tuma patient nan di emergencia y ta urgi e diferente specialistanan pa riba termino corto manda nan patient nan cas pa asina logra haya lugar den hospital. E carta aki ta bin mesun momento cu un patient grave no ta wordo interna den hospital pa falta di cama y ta bin ta fayece.
Malhechor cu machete por poco a kita pols afo di otro hende
ORANJESTAD.(AAN); Den Avenida Alo Tromp na haltura di hotel Bacarat, den oranan di anochi un homber a wordo maltrata seriamente cu machete. Tabata diahuebs pa 9’or di anochi, cu central di polis ta notifica patruya di Oranjestad pa nan dirigi nan mes mesora pa e caya menciona. Ora e patruya a yega, a topa e homber di inicialnan W.K. di 38 aña di edad cu su man robez bao di sanger. E victima tabatin un T-shirt cu el a usa pa evita e herida di keda spuit sanger.
Ambulans su presencia mesora a wordo solicita pa e victima wordo transporta pa Dr. Horacio Oduber Hospital.
Baby na caminda y futuro tata di 21 aña a haya 2 aña di castigo
Abogado a mustra cu e persona cu su cliente a duna e informacion pa planea e atraco, no a ni wordo acusa
ORANJESTAD(AAN): Diabierna Josimar J.C di 21 aña y Milton A.R di 38 aña a presenta dilanti di huez na corte di husticia como sospechoso. J.J.C a wordo acusa di a participa of di tin complicidad na un atraco riba Kentucky riba 30 di Maart 2010, unda cu a bay cu un suma di placa di 3800 florin. E atracadornan a bin cu cara tapa y cu machete y tubo di hero den man.
M.A.R a wordo acusa di ladronicia di auto, of di tin posesion di un auto di cual e tabata sa cu e auto tabata horta riba 25 di April 2005.
Aruba awor tin un maneho y sistema pa atende proceso di adiccion
Segun Minister Visser,
ORANJESTAD(AAN): Durante un conferencia di prensa teni pa Minister Richard Visser den cual el a resumi 1 aña di gobernacion di su parti, el a papia di entre otro e parti di higiena den e restaurantnan, cu ta cay bao di Salubridad Publico. Actualmente Salubridad ta poniendo hopi mas presion riba e sector di restaurantnan, riba sector di higiena. E ta algo hopi importante pa nos hendenan local y tambe pa e turistanan cu ta bishita nos isla, pa asina salvaguardia nos economia turistico.
Partido MEP a entrega na Gobernador manifiesto cu mas di 12 mil firma
Ta urgi gobierno pa bin cu un referendum…
ORANJESTAD (AAN): Partido MEP a acumula un cantidad di 12.378 firma y den un manifiesto nan a entrega esaki ayera na Gobernador Freddis Refunjol. Adi Thijsen di fraccion di MEP tabata acompaña pa dos persona mas den oficina di Gobernador pa haci entrega di e firmanan. E accion di firma tabata pasobra MEP ta contra mishimento di autonomia di Aruba. Parlamentario Thijsen a splica cu e firmanan aki a wordo acepta pa Gobernador door di e director di cabinet di Gobernador.
Brazil Taekwondo Stichting a tene su di cuater Club Kampioenschappen.
ORANJESTAD (AAN) – Diaranzon ultimo Brazil Taekwondo Stichting a tene su di cuater Club Kampioenschappen. Tur fin di luna e miembronan di Brazil ta reta otro den e Club Kampioenschappen y tur luna tambe tin sorpresa entre e miembronan. E biaha aki Nigel Geerman a sorpresa su contricantenan. Nigel Geerman a bin brabo a luna aki, awor cu skop pa cabez ta na vigor entre e chikitonan, ta esaki so nan kier haci pa asina haya nan tres punto di avese. Nigel Geerman kende normalmente sa perde su peleanan a bin ta haci un cos y ta gana tur dos su peleanan. Nigel Geerman a topa cu Mark Giel kende ta un di nos fiel miembronan y a bin ta score den e prome rond cu un solo skop, na unda cu e la bay dilanti cu 3 punto.
Caso di ladronicia posponi
Abogado a mustra Huez riba e hecho cu abogadonan ta cansa di wordo tuma na malo ora nan cliente no presenta na Corte
ORANJESTAD(AAN)– Diabierna L.R.W mester a presenta, pero e no a bin corte. El a wordo acusa di ladronicia riba 13 di April 2010, tambe di ladronicia den un of mas camber di hotel di un of mas pasaporte y otro pertenencianan di dos persona riba 2 di April 2009. Ademas di esaki el a wordo acusa di ladronicia den cas di hende di placa y otro pertenencianan di e persona riba 22 di October 2009.


text:
Empresario
Un empresario ta un persona ku tin un negoshi
Entrepreneurship[editá | edit source]
Entrepreneurship(Hulandes: Ondernemerschap) ta un palabra na ingles ku ta nifiká tuma inisiativa pa funda òf lanta un organisashon na momentu ku merkado ta duna oportunidat pa hasi esaki. Un empresario ta un persona ku ta dispuesto i ta kapabel pa kue un idea nobo i hasi esaki den algu eksitoso. Entrepreneurship ta un término ekonómiko ku ta pará sentral den mundu empresarial.
Meta i medionan[editá | edit source]
Un empresa òf kompania por ta un meta pero tambe un medio. Tin empresario ku tin komo meta gana plaka, pero pa otronan esaki ta parti di nan profeshon. Hopi dentista, dòkter di kas, botikario, artista i abogado, korto ‘’profeshonnan liber’’, tambe ta un empresario. Banda di esaki tin personanan ku ta empresario djis pasobra nan kier ta independiente. E meta prinsipal di un empresario ta haña entrada dor di kombiná trabou, kapital i konosementu.
Formanan hurídiko[editá | edit source]
Tin diferente forma hurídiko ku un kompania por tin. Esakinan ta entre otro:
- Negoshi propio
- Sosiedat
- Sosiedat kolektivo
- Sosiedat kolektivo di pareha
- Sosiedat komanditario
- Sosiedat privá
- Sosiedat anónimo
- Fundashon
- Asosiashon
Rísiko[editá | edit source]
E karakterístika prinsipal di un empresario ta e rísiko ku esaki ta kore. Si bai bon ku e negoshi, e ta kosechá e frutanan kual ta e ganashi ku e la hasi, pero si no bai bon e por kore e rísiko ku e kompania ta bai fayit i ku e tambe por pèrdè sierto vienes privá. Den lei tin sierto providensia pa minimalisá e rísiko ku e empresario por asta pèrdè sierto vienes personal. Pero awendia esaki no ta konta mas pa loke ta trata e forma hurídiko di e kompania, pasobra ora di fia plaka institutonan finansiero ta obligá e empresario di pone su vienes privá tambe komo garantia.


text:
http://news.caribseek.com/index.php/caribbean-islands-news/bonaire-news/boi-antoin-dos-palabra/item/111-nini-i-su-mangonan-di-aruba#sigProGalleria5458927715
Aworaki mayoria di e trabou di registrashon di historia oral ta sintá den produkshon di e programa ‘Herensia’, ku ta pasa tur siman na televishon.
For di kuminsamentu pa awor ya kaba mi tin masoménos 550 programa di ‘Herensia’ (ántes ‘Herensia di Siglo 20’) tras di lomba. I den e programanan aki tin alrededor di 80 grabá na Kòrsou. Tambe tin kisas un 30 asina grabá na Aruba. Sobrá ta hasí na Boneiru.
Na vários okashon ta sosodé tambe ku mi ta entrevistá hende grandinan di Kòrsou ku no tin un relashon ètòl ku Boneiru. Pero debí na nan edat hopi bes nan famianan ta pidi mi pa hasi entrevista ku nan. I asina m’a yega un mainta na kas di Nini. Su nòmber mes: Petronilia Dominilia Rafael, nasé dia 23 di febrüari 1908. Siman pasá el a fayesé i awe ta hib’é su último lugá di sosiegu.
Un nietu, Rignald, a pidi mi pa entrevistá Nini. Despues di hopi kore i kore, lora i lora, nos a yega na kas di Nini. Na e okashon ei Herbert tabata huntu ku mi komo kamarógrafo. Nini na e momentu ei ya kaba tabatin 101 aña di edat, pero sprinchi i duru riba pia. E mes a bin topa mi na porta di kurá i den veranda di su kas el a hiba mi añanan dies i binti, tempu ku el a lanta den e área konosí komo Ser’i Molina, masoménos entre Santa Rosa i Montaña, na Kòrsou.
Nini a bisa mi ku nunka el a kere di yega i asta surpasá 100 aña di edat, pasobra el a traha hopi duru den su bida. Su bida kompletu tabata trabou i mas trabou. E no a kasa nunka i no a haña yu tampoko. Loke sí Nini a haña hopi ta ihá. Durante su bida el a batisá 38 mucha tantu na Kòrsou komo Aruba. Mayoria di nan semper a keda kòrd’é i bishit’é.
Laga nos bai 90 aña pasá, tempu ku Nini tabata mucha. Su mayornan tabata Johans i Rosalia Rafael. Nini ta konfundí un tiki tokante e fam Rafael, pasobra e ta kòrda ku komo mucha nan fam tabata Pieters. Diripiente, tempu ku e tabata bishitá skol di sùr na Santa Rosa, el a bin komprondé ku su fam a bira Rafael. Dikon e no sa.
“Nos tabata 11 ruman, 10 muhé i solamente un hòmber. Nos a lanta ta yuda nos mama den kunuku. Nos tata no tabata hopi na Kòrsou tempu ku nos tabata mucha, komo ku e tabata nabegá na bordo di bapornan ku tabata bai Merka. Na momentu ku e bapor, na bordo di kua mi tata tabata nabegando, yega Kòrsou bèk, mi mama tabata hupa pa Punda ku nos pa bai kòntr’é. Mi tata tabata trese hopi kos pa nos for di Merka. Manera paña i otro kos ku bo no tabata haña na Kòrsou”.
Despues ku el a kaba skol di sùr Nini a bai spesialisá den kosementu i tambe trahamentu di sombré di kabana fini. El a siña kose serka un muhé yamá Shishi ku tabatin su skol banda di Brakapoti. Sombré Nini a siña traha na skol di Shon Haim. I banda di kose i traha sombré di kabana Nini a siña kushiná tambe i esaki ta e trabou ku el a hasi mas tantu den su bida. Pues kòki.
Nini a sigui konta: “Nos ruman muhé mayó tabata biba na Aruba. Un dia el a bira malu i komo ku e no tabatin yu muhé pa wak p’e mi a bai Aruba, kaminda despues m’a keda traha 19 aña. M’a bai traha pa famia Ruiz na Playa. Nan tabata bon hende. Nan tabatin un hòfi ku tabata produsí hopi mango dushi, mas dushi ku esnan ku nos tabata konosé na Kòrsou. Dia ku mi a bini bèk Kòrsou m’a bini ku simia di un dje mangonan aki i a plant’é den kurá di kas. Te awe e ta kargá ku mango despues di temporada di yobida. Tur fin di aña mi tabata subi oroplanu na Aruba pa pasa aña nobo huntu ku mi mayornan. Despues ku mi hasi aña dia 23 di febrüari mi tabata bai bèk Aruba. Asina a sigui 19 aña largu. Aruba tabata dushi isla. Anke ku nan tabata para barata e tempu ei e sèn aki a yega pa mi a traha mi mes kas. E tempu ei ta material so mi mester a kumpra. Mi kompadernan ku tabata karpinté, mèsla i peon tabata traha pòrnada pa mi riba djadumingu. Solamente mi mester a sòru pa kuminda i ko’i bebe pa nan. E tempu ei hendenan tabata yuda otro”.
Tempu ku Nini a bai Aruba e tabatin 30 aña. Bèk na Kòrsou Nini a bai traha komo kòki serka Mosa Maduro, un señora hudiu ku tabata biba na Pietermaai. Mosa tabatin hopi konfiansa den Nini. Miéntras ku otro miembronan di personal di e kas aki tabata drumí den kuartu pafó, Nini sí tabata drumi den kamber huntu ku Mosa Maduro.
Nini komo mucha i hóben tabata hopi embolbí tambe den trabou di kunuku. E tabata yuda su mama planta den kunuku. Tabata planta maishi, pampuna, patia, pinda, bonchi i vários otro produkto. Nan mama tabata koba e burakunan ku chapi i nan komo yu tabata tira simia den e burakunan aki.
Den e tempu ei loke kunuku tabata produsí tabata pa nan propio uso. Pero semper tabata parti tambe ku famia i besiñanan. No tabatin kuenta di bende produkto di kunuku. Di otro banda nan tambe tabata haña otro tipo di produkto. Tin bes tabata troka produkto tambe ku otro.
Nini i su rumannan a nase i lanta den un famia katóliko. Un di su preokupashonnan di mas grandi, ora ku Nini a bai Aruba, tabata kon e mester a hasi pa bai misa. Pero danki Dios el a topa ku un hende ku tambe tabata bai misa tur dia i e tabata hiba Nini. Te na último dianan di su bida Nini tabata hasi orashon tantu for di buki komo for di kabes tur mainta, atardi i anochi. Den e entrevista pa ‘Herensia’ Nini a hasi tambe un di e orashonnan aki.
Komo ku Nini a batisá 38 mucha (“mi tabata nan pepe”) e por a deskribí tambe e diferente tipo di boutismonan ku tabatin. Por ehèmpel na vários okashon el a topa ku pastornan ku tabata papia duru ku mama di yunan ku a nase pafó di matrimonio. Nini mester a para tende e ‘predikashinan’ fuerte aki di pastor. E boutismonan di yunan ku a nase dentro di matrimonio semper tabata mas bunita.
“Tin mama ku sa suta nan yunan ku sali na estado sin ku nan tabata kasá. Mi mes ruman muhé mayó a haña hopi sota di nos mama ora ku el a sali na estado sin ku e tabata kasá. Despues sinembargo el a kasa ku tata di e yu aki”, Nini a konta.
Nini mes tambe a haña sota di su mama, sinembargo no pa e echo ku el a haña yu sin kasa. E no a kasa nunka i e no a haña yu, pero e tabatin un bista fuerte ku tabata duna mucha oyada, sin ku e por a yuda. Ora ku esaki sosodé su mama tabata sut’é, pero e no por a yuda. E kos tabata bai di mes.
Nini ta konsiderá komo su sekreto pa a yega 100 aña e echo ku e no ta rabia. Semper el a trata pa ta un hende obediente, trankil, saksenu i humilde. E tabata drumi i lanta na ora. Bon, e tabata gusta bisti bon sí, manera keke. Entre otro e sa gusta prendanan di oro. Pero pa ken mira? Pasobra Nini nunka a kasa. “Hopi yònkuman tabata gusta mi, pero mi mes a skohe pa keda soltero. Mi a biba kontentu mi so”, Nini a bisa.
Nunka Nini a yega di bishitá Boneiru, pero e tabatin konosí sí ku tabata Bonosaria, manera e ta yama nan. Na Kòrsou i Aruba so el a konosé den su bida.
Nini no por a laga nos bai sin duna nos algun mango di Aruba. M’a keda pa planta e simianan aki tambe na Boneiru, pero nunka esaki a sosodé.
Masoménos un aña despues m’a bolbe bai kas di Nini pa dun’é kopia di e programa ‘Herensia’ den kua el a aparesé. El a rekonosé mi, a sunchi mi man, pa despues bisa ku e lo warda e DVD na un bon lugá den kashi. Mi a ripará ku su tinu a kuminsá bai atras i ku nunka mas lo mi mir’é. Ku un blòki grandi den mi garganta i ku awa yenando mi wowo m’a tuma despedida di Nini pa semper. Pero nunka mas lo mi lubid’é.


text:
Riba dia Internacional di hende muher lider di MEP a celebra cu nos grandinan di St. Michael Paviljoen y San Pedro de Verona. Durante un celebracion ameno y cu musica di Trio los Arubeños Evelyn Wever-Croes a pasa tempo cu nos grandinan, gradisiendo nan pa tur locual nan a hasi pa nan famia y pa nos pais. “Dia internacuional di hende muher ta un dia pa reflecciona riba tur locual nos como hende muher a logra, di sernan cu no por a expresa nan voz, te awor na sernan cu por influencia con otronan ta expresa nan voz. Y nos grandinan a hunga un papel hopi importante den esaki. E hende muhernan, cu a lanta nan yiunan cu norma y balornan importante, cu a guia nan yiunan pa desaroya nan mes, y cu nunca tabata tin miedo pa trabow duro. Y e hende hombernan cu a sosten e hende muhernan den esaki, y a permiti nos como hende muher pa desaroya nos mes. Pesey mi ta agradesido na tur nos grandinan, pasobra ta danki na nan nos tin e dushi Aruba cu nos tur ta stima tanto”, Evelyn Wever-Croes a duna di conose den su discurso na Paviljoen.
“Mi kier gradisi director di SABA, staf y personal di SABA pa por a permiti nos celebra e dia aki cu nos grandinan, e tawata un experiencia hopi bunita”, lider di MEP a duna di conose.
LIDER DI MEP A CELEBRA CU NOS GRANDINAN
Riba dia Internacional di hende muher lider di MEP a celebra cu nos grandinan di St. Michael Paviljoen y San Pedro de Verona. Durante un celebracion ameno y cu musica di Trio los Arubeños Evelyn Wever-Croes a pasa tempo cu nos grandinan, gradisiendo nan pa tur locual nan a hasi pa nan famia y pa nos pais. “Dia internacuional di hende muher ta un dia pa reflecciona riba tur locual nos como hende muher a logra, di sernan cu no por a expresa nan voz, te awor na sernan cu por influencia con otronan ta expresa nan voz. Y nos grandinan a hunga un papel hopi importante den esaki. E hende muhernan, cu a lanta nan yiunan cu norma y balornan importante, cu a guia nan yiunan pa desaroya nan mes, y cu nunca tabata tin miedo pa trabow duro. Y e hende hombernan cu a sosten e hende muhernan den esaki, y a permiti nos como hende muher pa desaroya nos mes. Pesey mi ta agradesido na tur nos grandinan, pasobra ta danki na nan nos tin e dushi Aruba cu nos tur ta stima tanto”, Evelyn Wever-Croes a duna di conose den su discurso na Paviljoen.


text:
WILLEMSTAD – Manera nos lektornan por sa Notisia360 B.V. a pidi faillisement. Sin embargo e website di Notisia360 lo sigui normal kuminsando dia 1 di yüli 2014. Kemen keda pendiente
Tag "Notisia360"
- Kontinuashon di 3 edishon di Ronde Klip Shootout 2014 i Real Street Legal »
- Minister Ben Whiteman a duna update di hòspital nobo »
- Minister Ben Whiteman tokante kimamentu di sushi na Seru Papaya »
- Polis a tira hòmber den barika »
- All Star League ku Homerun Derby i All Star Game »
- Kòrsou ku 2 team durante olimpiada di ahedres na Noruega. »
- Dia habri pa siña mas di e deporte di Synchro »
- Minister Ben Whiteman: “Tin muchu botika na Kòrsou.” »
- Detenshon pa menasa i maltrato »
- Polis a detené hòmber ku a kue sèn for di kaha na Banko di Caribe »
WILLEMSTAD - Deportivo360.com a integrá su mes ku Notisia360.com. Di awor pa dilanti, por haña tur notisia deportivo riba e wepsait general di Notisia360.com, bou di e kategoria di deporte. Pronto Notisia360.com
WILLEMSTAD – Esaki ta un mensahe ku Jorge Palu Djo Sulbaran a publika riba su pagina di facebook. ASINA KOSNAN TA BAI ROLLIE PERRET GENTIL I NOTISIA 360 TA ENEMIGU
WILLEMSTAD – Mas di mei mion hende a wak Notisia360 su videonan riba Youtube den apénas dies luna. Riba promé
WILLEMSTAD – Un i tur mester sinta un ratu ketu pa asina, bo ku bo mes, reflehá un ratu e
WILLEMSTAD – Awor nos usuarionan por mira kua botica ta na warda tambe den nos app. Tambe por mira numbernan
WILLEMSTAD – Notisia360 app riba iOs (apple) por fin a keda kla. Si nos usuarionan a ripara, mester a haña
WILLEMSTAD – E app di Notisia360 ahinda no ta traha manera mester ta. Nos ta pidi despensa pa e inkonveniensia
WILLEMSTAD – Tur kos ta kla pa awe djasabra 16 di novèmber, den stadion Ergilio Hato na SDK, e torneo di


text:
WILLEMSTAD – Awe djasabra 12 di aprel 2014, pa 6′or atardi, den Rio lounge & Sports bar, ta tuma lugá e ya tradishonal premiashon deportista di luna korespondiente na luna di
WILLEMSTAD – Komishon Deportista di Luna riba djasabra 05 di aprel 2014, a reuní den sala di reunion di FFK, kaminda a evaluá i diskutí riba e kandidatonan ku a
WILLEMSTAD – Djasabra 29 di mart e ekipo Generation next a organisá e kompetensha ‘Generation Next 2014 BMX Battle’ riba e pista internashonal na Damacor ku a resultá un éksito
WILLEMSTAD – Awe ta e gran dia ku e ekipo Generation next ta organisá e kompetensha ‘Generation Next 2014 BMX
WILLEMSTAD – E aña aki e deporte di BMX a kuminsá un poko slow dor ku normalmente CBMXC ta warda
WILLEMSTAD – Un kantidat di kasi 800 siklista a partisipá na e ‘Ride for the Roses’ ku a kuminsá 8’or
ADELAIDA— E presidente nobo di e Union di Siklista Internashonal ta konsiderá ku e suspenshon vitalisio imponé na Lance Armstrong,
WILLEMSTAD – Alister Monte un di nos siklistanan lokal ta duru riba viktoria Djasabra awor dia 18 en konekshon ku
WILLEMSTAD – Den e aña aki e popular ‘Uphill Challenge’ ta selebrá su promé hubileo. Durante di e di sinku


text:
WILLEMSTAD – Awe djarason 7 di Mei 2014, inskripshon pa KJ Hoops 2014 a habri. E komishon di KJ Hoops 2014 ta trahando sumamente duru pa e kampionato aki tambe
Basketbol
- KJ Hoops 2014 dediká na Kenneth Gijsbertha »
- Sr. Oswin-José Cijntje direktor di Fundashon Sedreko:“DEN TUR KOS TIN REGLA”…. »
- (VIDEO) Minister Asjes: “Semper a wòrdu bisa ku, Ora bo tin debe ta paso tabata tin mal maneho” »
- Rodman ta drenta sentro di rehabilitashon »
- NBA: Resultado djasabra 18 di yanüari 2014 »
WILLEMSTAD – “Fundashon Sedreko for di momento ku e instalashon di lus den sala Niels Liberia a kai a asumí su responsabilidat, i e siguiente dia mes a buska hende
WILLEMSTAD – Deportivo360 tabata presente awe djaweps 13 di febrüari den Sala di Konseho di Minister, Fort Amsterdam, kaminda a tuma lugá un konferensha di prensa ku Promé Minister sr.
MERKA – Dennis Rodman a ingresá den un sentro di rehabilitashon ku e propósito di superá su problema di hopi
BASKET – E kampionato di basketbòl NBA a kontinuá ayera djasabra 18 di yanüari ku otro kalendario ku diferente enkuentro
AUBURN HILLS - E ekipo Utah Jazz un biaha mas a keda sin nan anotadó prinsipal Gordon Hayward, debí na un
BASKET – E kampionato di basketbòl NBA ta kontinuá i Deportivo360 ta publiká e diferente enkuentro programá pa awe djasabra 18
BASKET – E kampionato di basketbòl NBA a kontinuá djaweps 16 i ayera djabièrnè 17 di yanüari ku diferente enkuentro programá ku
BASKET – E kampionato di basketbòl NBA a kontinuá ayera djarason 15 di yanüari ku diferente enkuentro programá ku a tuma


text:
WILLEMSTAD – Djadumingu 15 di yüni 2014 ta tin e tremendo torneo habri di pinpòn pa hubenilnan. Tur mucha entre 12 pa 18 aña ku a yega di hunga pinpòn por a kompetí durante di e torneo aki. Pues esaki no tabata solamente pa e muchanan ku ta entrená e deporte di pinpòn serka nos.
Tabata un dia hopi agradabel i alegre kaminda un kantidat di tata riba nan dia a bin pa sostené nan yunan pa ku e torneo aki. E muchanan a keda repartí den tres kategoria ku ta U-13, U-15 i U-18, Durante di henter mainta e tuma lugá tur e weganan pa klasifikashon i despues di mèrdia a start ku e rondunan semi final i final.
E resultadonan ta lo siguiente
Den U-3 a titulá kampion Ralph Windet i sup kampion a bira Nasir Ignacio. E dosnan aki a bataya fuertemente ta na e último punto pa por a determiná ken a bira e ganador. Den U-15 nos ta tin komo kampion un di e muchanan ku tin tur ingrediente pa bira un estrea den e deporte aki ku ta Zayne Gijsbertha. Den e partido final e sabi di gana Jeffry Isenia. Pa loke ta trata U-18. E partido final a bai entre Riordan ilario ku pa basta tempu kaba ta e hungadó ku indiskutiblemente ta dominando e kategoria aki. Na di dos lugá a sali e talentoso hóben, Zayne Gijsbertha.
Ta tin algun hóben ku tin hopi talento a partisipá na e torneo aki entre otro rumannan Denzel i Darwin Gregg, Zaid Cijntje, Karol Lopez Bautista, Cristopher Lopez. Direktiva di Federashon di Tènis di Mesa di Kòrsou ta gradesí Sr. Frank Mathilda i sentro di bario di Sta. Maria masha hopi ku a pone e bunita kopanan disponibel pa e torneo aki.


text:
Bogota, COLOMBIA – Por lo menos seis persona a fayece y cinco a resulta gravemente herida den un incidente den un club nocturno zuid di e ciudad Colombiano di Bogota, segun polis a informa ayera. “E motibo di e fayecimento di e seis personanan aki ta pa motibo di asfixia y aprisionamento, pasobra e luga caminda nan tabata, tabata hopi smal y e cantidad di hende tabata hopi”, e comandante di Polis Metropolitano di Bogota, general Luis Martinez, a afirma. Segun prensa local a informa, e mortonan a tuma luga durante e madruga di diadomingo despues cu polis a yega na e bar despues di a wordo alerta cu tabata tin un pelea. Algun testigo a declara na medionan cu e salida cu a wordo cera pa e clientenan di e bar a tuma luga ora cu e agentenan a benta gas di peper (peppergas) den e local. Sin embargo, e version aki no a wordo confirma. General Martinez a sigura cu polis ta investigando e suceso y a confirma cu e agentenan a acudi na e local despues cu nan a wordo adverti cu tabata tin un pelea.
CONTROVERSIA Y SUSPENSION DI DOS POLIS
E mortonan causa pa motibo di e estampida cu a genera e gasnan lagrimogeno uza den e madruga di diadomingo durante un procedimento policial, a produci controversia y suspension di dos agente di polis. No ta completamente cla kendenan a uza e gasnan. Berdad ta cu e estampida a tuma luga despues cu polis a yega na e luga, conoci como “Night Club”, cu aparentemente tabata yena cu hende. Segun fuentenan di e Alcaldia di Bogota, e edadnan di e personanan cu a fayece tabata cinco muhe y un homber, cu ta varia entre 22 y 35 aña. Cita pa e corant “El Espectador”, e propietaria di e luga, Luz Marina de la Peña, a denuncia cu Polis Metropolitano tabata golpia e hendenan cu tabata purba di sali for di e bar, cu solamente tabata tin un porta disponibel pa entrada y salida.